ועדת המשנה לענייני איו"ש, כנסת 20, פרוטוקול מספר 73, 2018-11-22 09:30

מרדכי יוגב: בוקר טוב לכולם.

מרדכי יוגב: במסגרת ועדת המשנה לענייני יהודה ושומרון, אנחנו היום עוסקים בנושא הכבישים.

מרדכי יוגב: האנשים שפה אתנו – ישראל, עופר, ראש עיריית מעלה אדומים בני כשריאל ונציגים ממעלה אדומים – ואם אני מבין נכון, עוד מעט גם יגיע ראש עיריית אריאל – דושי ונציג תכנית אב לתחבורה מטרופולין ירושלים.

מרדכי יוגב: לא אציין פה את כולם.

מרדכי יוגב: מטרות הישיבה – ובזה אני אסיים את הפתיחה:

מרדכי יוגב: התקדמות במכלול הפרויקטים.

מרדכי יוגב: הבוקר ניסיתי לספור בכמה פרויקטים אנחנו אוחזים.

מרדכי יוגב: אם הדברים, לכאורה, כוללים צמתים, תאורה ודברים אחרים, כן צריך לציין לחיוב, שזה למעלה מ-60 פרויקטים.

מרדכי יוגב: יחד עם זאת, אני חושב שכולנו מודעים לכך שאין הקומץ – והוא הרבה – משביע את הארי.

מרדכי יוגב: היציאות היום מיהודה ושומרון לכיוונה של המטרופולין ירושלים נעשו קשות עד קשות מאוד.

מרדכי יוגב: המרכזית שבהן היא כביש 60 אדם-חיזמה, שהיא קשה ביותר, ושם נשים את הדגש איך מקצרים טווחים וגמר תכנון בביצוע של "ציר נצרים" הזה, אני קורא לו כבר הרבה שנים, בלי שפתחו לו יציאות נוספות כדי לצאת.

מרדכי יוגב: גם במקומות האחרים, כמו: מעלה אדומים-ירושלים, גוש עציון, ששם אולי נשמע על התקדמות יותר גבוהה או ההתקדמות הכי גבוהה בפרויקט.

מרדכי יוגב: כך גם במערב בנימין, למי שמכיר, שנעשה כביש 446.

מרדכי יוגב: ברוך השם, קריית ספר היא מעל 80,000 נפש, ולצאת לצורך העניין ממקום מושבי – אגלה פה גילוי נאות, שאני גר בדולב – היום זה היה מהר, אבל זה עלול להיות גם כשעתיים בכביש 446.

מרדכי יוגב: לא המחסום מעכב, אלא פשוט הוא תקוע אחריו, מחסום קריית ספר.

מרדכי יוגב: בלי עין הרע, לתושבי קריית ספר זה כשעה לצאת לשילת.

מרדכי יוגב: אנחנו נעקוב אחרי הפרויקטים התחבורתיים וגם מימושם.

מרדכי יוגב: בכל ההקשר הזה, נעקוב אחרי כמה מוקדי סיכון שנגענו בהם ואחרי תכניות התאורה, כמה שנספיק.

מרדכי יוגב: אני ביקשתי לחזור לפרשיה ישנה של התחבורה הציבורית אל השומרון וממנו, על ההצפה של הפועלים הערבים – שגם להם צריך לדאוג, אבל מסתבר שזה בעת האחרונה בוער יותר.

מרדכי יוגב: בעבר טיפלנו בזה, לפני שנתיים ושלוש.

קריאה: גם זה טופל השבוע.

מרדכי יוגב: אוקי, נשמח לשמוע.

מרדכי יוגב: ובנושא המעברים – אם כן נתחיל בתכנית האב.

מרדכי יוגב: ארז צידון, אני צריך לברך אותך, החלפת את כמיל.

מרדכי יוגב: ברוך הבא בצל קורתנו.

מרדכי יוגב: בהקשר הזה, מיקדנו במעבר מיתר, יחד עם ראייה כוללת, שחסר מאחוריה תקציב.

מרדכי יוגב: התקציב פה הוא אבן נגף להרבה מאוד דברים, אם לפתיחת טבעת מזרחית, אם לכסף נוסף.

מרדכי יוגב: גם במעברים הראייה הכוללת היתה העברה למשרד הביטחון.

מרדכי יוגב: התפיסה שלי היא לא הכול או לא כלום, אלא איך יוצרים איזושהי תכנית עבודה, במקום שבו המצב יותר קטסטרופלי ויותר קשה, במדרגיות של אחד או שניים לשנה – כך צריך להערכתי לראות את זה.

מרדכי יוגב: יהושע בירוטקר, תכנית אב לתחבורה מטרופולין ירושלים, ואחריך נראה מי הבכירים ממשרד התחבורה.

יהושע בירוטקר: אני מבקש רק לתת סטטוס איפה אנחנו נמצאים.

מרדכי יוגב: יהושע, עד שאתה מתארגן, אני רואה שיש פה נציגים שלא ראיתי אותם.

מרדכי יוגב: אני אומר שהוועדה הזאת עניינה – בדורותיה ההיסטוריים, אני מכיר את עתניאל שנלר לפניי ואחריו אלקין ואחריו אני שתי קדנציות – לקדם את הנושאים האזרחיים ביו"ש, כי יו"ש היא בשליטה צבאית.

מרדכי יוגב: יש פה קשיים של המערכות הצבאיות והאזרחיות כאחד שצריך להתגבר עליהם בהקשר לסוגיות התשתיתיות, הסוגיות המשפטיות והסוגיות התקציביות.

מרדכי יוגב: אנחנו עוסקים כמעט ב-10 נושאים, ממרכיבי ביטחון, מיגון, סלולר, תשתיות המים, איכות הסביבה והתחבורה כעורק מרכזי.

מרדכי יוגב: יהושע למשל ידבר גם על רכבות וגם על שדות תעופה.

יהושע בירוטקר: על אוטובוסים, לא על שדות תעופה.

יהושע בירוטקר: אני רק מבקש לתת סטטוס איפה אנחנו נמצאים בקידום תכנית האב לתחבורה ליהודה ושומרון.

יהושע בירוטקר: אני רק אזכיר שלפני שנה וקצת היתה ישיבת ההתנעה.

יהושע בירוטקר: בינואר 2018 אושר תקציב של 10 מיליון והתחלנו את העבודה.

יהושע בירוטקר: למעשה, לוח הזמנים היה שעד סוף השנה הזו אנחנו גומרים את השלב הזה שנקרא "איסוף נתונים".

יהושע בירוטקר: אספנו הרבה, הרבה מאוד נתונים.

יהושע בירוטקר: עשינו לא מעט סקרים.

יהושע בירוטקר: עשינו סקר גילאי נסיעה, סקר נוסעים בתחבורה הציבורית, ספירות תנועה, אספנו נתונים על תאונות דרכים, אספנו נתונים על תשתיות הכבישים והתכניות העתידיות, הן של רכבת ישראל, הן של המינהל האזרחי, הן של היישובים שביהודה ושומרון.

יהושע בירוטקר: נפגשנו עם כל הרשויות ביהודה ושומרון, ולמעשה יש לנו המון-המון מידע.

יהושע בירוטקר: גם הצלחנו לשים יד על איזושהי תכנית שאיזו חברה אירופית עשתה.

מרדכי יוגב: אני מברך את ראש מועצת בנימין החדש יחד עם ראש מועצת בית אל.

יהושע בירוטקר: למעשה, אנחנו מעט מקדימים את לוחות הזמנים.

יהושע בירוטקר: היינו אמורים לסיים את שלב איסוף הנתונים בסוף השנה; למעשה סיימנו כבר.

יהושע בירוטקר: אנחנו התחלנו את שלב 3, שזה ניתוח נתונים.

יהושע בירוטקר: התקיימה כבר פגישה עם ראש המינהל האזרחי ועם משרד התחבורה.

יהושע בירוטקר: הוצגו הדברים, וסוכם שבינואר אנחנו נציג את הממצאים ואת המשמעויות של מה שלמדנו מאיסוף הנתונים.

יהושע בירוטקר: התחלנו לעבוד על תחזיות דמוגרפיות ביהודה ושומרון.

יהושע בירוטקר: לקחנו לצורך העניין דמוגרף מקצועי מומחה, שבונה את התחזיות, הן לאוכלוסייה היהודית והן לאוכלוסייה הפלסטינית ביהודה ושומרון עד לשנת 2040.

מרדכי יוגב: מי זה הדמוגרף?

מרדכי יוגב: שואלים פה הסקרנים.

יהושע בירוטקר: ד"ר אליהו בן משה.

יהושע בירוטקר: בינואר אנחנו נוכל כבר להציג ממצאים.

מרדכי יוגב: בינואר כבר יהיו ממצאים?

יהושע בירוטקר: כן, בינואר הקרוב כבר יהיו ממצאים, מסקנות, משמעויות, איך הדבר הזה עשוי להשפיע על החלופות שאנחנו נבנה.

יהושע בירוטקר: התחלנו לבנות חלופות, אנחנו רק בהתחלה.

יהושע בירוטקר: כמו שאמרתי, החלופות האלה כבר כוללות רעיונות, הצעות, בקשות, פניות, שקיבלנו מכל מיני גורמי מקצוע או מהרשויות וכו'.

יהושע בירוטקר: התמונה תהיה הרבה יותר ברורה בינואר 2019.

מרדכי יוגב: בינואר 2019 אתם תעשו עוד "סבב לקוחות"?

מרדכי יוגב: נקרא לזה כך.

ישראל אפריאט: תחזיר את המתודולוגיה.

ישראל אפריאט: קודם כל, תכנית האב מובלת על ידי משנה למנכ"ל וראש המינהל האזרחי, שזה יהיה ברור.

ישראל אפריאט: זה תחום מאוד רגיש.

ישראל אפריאט: המטה העליון של צוות תכנית אב זה קמ"ט תחבורה.

ישראל אפריאט: כמו שאתם רואים, המתודולוגיה מסודרת לפי מה אנחנו רצינו; באיסוף נתונים וידאנו שהם קיבלו את הכול, וכל אחד שאמור לעשות ניתוח, אמור להגיד: יש לי מספיק.

ישראל אפריאט: גם עכשיו, במידה ומישהו יגיד שהוא צריך עוד נתונים, הוא יקבל.

ישראל אפריאט: עכשיו נכנסו לשלב של ניתוח נתונים.

ישראל אפריאט: כמו שאתם רואים, זה שישה חודשים.

ישראל אפריאט: הניתוח הוא מאוד מורכב.

ישראל אפריאט: זה לא פשוט, בייחוד בכל התחומים התחבורתיים, וזה כולל מעברים דרך אגב – מעברים גם מוקצה להם תקציב לצורך סקרים, כי אין מה לעשות, זה משפיע על התחבורה.

ישראל אפריאט: אבל קבענו שאחרי שלושה חודשים, דהיינו בינואר, יהיה חיתוך מצב כדי להבין שאנחנו בכיוון הנכון עם החלופות, ולא עושים משהו שבסוף יחזיר אותנו אחורה כדי לעמוד במצב, שאת השלב הזה אני מסיים תוך שישה חודשים.

ישראל אפריאט: אחרי סיום החלופות, תיבחן החלופה, ואז אם ייווצרו גם תכניות עבודה עד 2040.

ישראל אפריאט: בגדול, תכנית האב סוגרת לטווח בינוני וארוך.

ישראל אפריאט: זה לא רק ל-2040, היא תסגור טווח גם יותר קצר.

ישראל אפריאט: הרעיון הוא שבטווח הארוך ביותר זה יהיה 2040.

מרדכי יוגב: מי נחשב פה לבכיר ביותר בתחבורה?

אושרית קלפוס: מרכזת בכירה.

מרדכי יוגב: ברשותך, השאלה לגבי תכנית האב וכמה היא מתוקצבת, כי 10 מיליון זה כסף קטן לתכנון.

ישראל אפריאט: לא לא.

אושרית קלפוס: תכנית אב למעשה זה תכנון ראשוני.

אושרית קלפוס: על בסיס תכנית האב הזאת נראה אילו כבישים, שכרגע אנחנו לא מקדמים, יהיה צורך לקדם – זאת רק התשתית.

אושרית קלפוס: אם היה צורך ביותר, זה היה מתוקצב ביותר, אבל האומדן הזה נמסר לנו על ידי צוות אב תכנית התחבורה, שזה מה שצריך.

יהושע בירוטקר: תכנית האב היא ארוכת טווח רב-שנתית, שממנה גוזרים תכניות לטווח הבינוני והקצר.

מרדכי יוגב: אושרית, אם בינואר יש כבר רעיונות מרכזיים, חלופות מרכזיות, משמע שאנחנו רוצים להשפיע כבר על תקציבי 2021.

אושרית קלפוס: אבל אנחנו במקביל כבר מבצעים פרויקטים תחבורתיים ביהודה ושומרון.

מרדכי יוגב: זה ברור, נכון.

אושרית קלפוס: מלבד ה-800 שהוקצו מכוח החלטת ממשלה, אנחנו מבצעים גם פרויקטים על ידי חברת מוריה במזרח ירושלים וממש בתחילת יו"ש, עד כמה שמוריה יכולה לעבוד במטרופולין, שזה הכפלת כביש המנהרות וכביש 60, שיקוע קלנדיה.

מרדכי יוגב: בסדר, נעבור על זה עוד מעט אחד-אחד.

אושרית קלפוס: הדברים נעשים במקביל, זה הרעיון.

אושרית קלפוס: לעניין רק"ל אריאל, זה דבר שאנחנו עדיין מגבשים ומנסים לקבל תקציב ממשרד האוצר.

אושרית קלפוס: כמובן שברגע שתהיה לי תכנית אב, זה יתקף את זה.

 << דובר_המשך >> ישראל גנץ: כמה משרד התחבורה מתקצב בכבישים חדשים ביהודה ושומרון, לא בתכנון, מעבר לכספים הקואליציוניים של ה-800 שדיברת?

 << דובר_המשך >> ישראל גנץ: אני מכיר שעבודות הפיתוח של משרד התחבורה בכבישים חדשים זה 5.5 מיליארד שקל בשנה.

 << דובר_המשך >> ישראל גנץ: אשמח לדעת כמה מושקע ביהודה ושומרון חוץ מכספים קואליציוניים.

אושרית קלפוס: אני רוצה למסור לך נתון מדויק.

אושרית קלפוס: אני יכולה עכשיו לחבר לך את הסכומים של המצגות של הפרויקטים.

 << דובר_המשך >> ישראל גנץ: איזה פרויקטים יש שהם לא מכספים קואליציוניים?

אושרית קלפוס: אני אבדוק.

מרדכי יוגב: אנחנו נעבור על הפרויקטים אחד-אחד, אז לגבי תכנית האב, אתה אומר שבינואר כבר יהיו אפשרויות וחלופות.

מרדכי יוגב: זאת אומרת, מבחינתנו מפברואר אנחנו יכולים – מה ישראל מערער?

ישראל אפריאט: זאת תכנית אב, ריבון העולמים.

ישראל אפריאט: זה לא משהו שאני כבר נכנס לפירוט.

ישראל אפריאט: ביו"ש תמיד היינו פועלים על פי אילוצים.

ישראל אפריאט: עשינו את תכנית החומש, שעניינה איסוף נתונים ונכנסו כל הפרויקטים.

ישראל אפריאט: הרעיון בתכנית הזאת פעם אחת לראות תמונה מלאה.

ישראל אפריאט: עד שהיא לא תסתיים, עד שאתה לא תראה שזה הסתיים, מבחינתנו כל דבר צודק, כל מספר זוכה.

ישראל אפריאט: בכדי שזה יהיה ברור ומדויק, אנחנו מסיימים את התכנית הזאת רק אחרי שסיימנו ואפשר לראות את כל התמונה.

ישראל אפריאט: לפני זה אי אפשר לעשות דבר.

ישראל אפריאט: מישהו מוכן להתחייב לי ולהביא לי תקציב על בסיס חצי?

ישראל אפריאט: בבקשה.

מרדכי יוגב: לא לא, אני לא מדבר על תקציב על בסיס חצי, אבל אני מדבר על כך שאם מוצגות חלופות והוועדה פה מייצגת את הציבור, אנחנו למשל יכולים להקדיש יותר זמן לצורך העניין, יכולים לבוא נציגי הציבור כי יש פה שלושה או ארבעה ראשי רשויות ולהעיר הערות, וזה טוב, זה יעשיר את התכנית.

מרדכי יוגב: זה עוד לא קובע.

ישראל אפריאט: אני בהנחיה שלי אמרתי לעבור מועצה או רשות-רשות, קיבלנו מכולן, זה משותף לכולן.

ישראל אפריאט: אין פה שום בעיה של שקיפות.

מרדכי יוגב: מצוין.

מרדכי יוגב: ישראל, עוד רגע נגיע אליך גם, הכול בסדר.

אושרית קלפוס: המטרה של תכנית האב הזאת לא שיהיה איזה סקר מדעי או מחקרי.

אושרית קלפוס: המטרה היא לתקצב כבישים ביו"ש.

אושרית קלפוס: יש לנו הרבה פעמים בעיות בעיקר במוקדי סיכון ובפניות שמאלה, שאין לנו נתוני תאונות דרכים מלאים.

אושרית קלפוס: זה גורם לכך שהכבישים ביו"ש לא מתועדפים גבוה.

אושרית קלפוס: תכנית האב הזאת יכולה לסייע לנו כדי לקבל נתונים מלאים.

מרדכי יוגב: את כל זה אנחנו מכירים כבר הרבה מאוד שנים.

אושרית קלפוס: עכשיו אנחנו רואים שיש התקדמות ומשרד התחבורה דואג שיהיו ישיבות מעקב.

מרדכי יוגב: הוועדה הזאת גם דחפה שזאת תהיה תכנית אב.

מרדכי יוגב: זוכר אפילו את השיחות הראשונות שלי עם שר התחבורה בעניין, עם יהושע ועם אחרים?

מרדכי יוגב: כדי לדחוף את תכנית האב למקום הגבוה שהיא צריכה להיות בו, כמו הגליל והנגב, גם כפתרונות לקו הירוק לצורך העניין בראייתנו את כבישי הבקעה למשל, את השדרה המזרחית, כחלופות לכביש 6.

מרדכי יוגב: אם היום אני נוסע בו צפונה, ואני נוסע בו היום צפונה, הוייז קופץ בשעה או בחצי שעה לפגישה בחיפה או לפגישה בכל מקום אחר, כי כביש 6 פקוק והמדינה פקוקה.

מרדכי יוגב: אנחנו רואים בעיני רוחנו את כביש 578 הופך ל-8, את כביש 90 – את זה רואה גם השר – הופך ל-9, 9 יהפוך ל-10, איך שיקראו לו כביש דו-נתיבי עם מפרידן וכל המשתמע מבחינת יכולת ומחבר את המדינה צפון-דרום, בקעת בית שאן, בקעת ערד, גוש אדומים או כל דבר אחר.

ישראל אפריאט: זאת בדיוק תכנית האב.

מרדכי יוגב: זה בראייה הכללית של חיבורים, לא בראייה הפרטנית.

ישראל אפריאט: אני כל שנה עושה - - -

מרדכי יוגב: אז ברור לנו שבאזור ינואר-פברואר אנחנו גומרים שלב שלישי ויש חלופות, וברור לנו ששלושה חודשים אחרי זה, באזור אפריל-מאי יש בחירה בחלופה, וסדר גודל של ספטמבר שנה הבאה יש תכנית.

יהושע בירוטקר: לא מדויק, אמרתי שבינואר אנחנו נסיים את העיבוד ואת הניתוח.

יהושע בירוטקר: בסביבות פברואר אנחנו נהיה עם חלופות, כי לוקח קצת זמן לבנות את החלופות האלה.

מרדכי יוגב: טוב, תודה רבה.

מרדכי יוגב: ראש עיריית מעלה אדומים.

בני כשריאל: צריך להגיד כמה פעמים עיריית מעלה אדומים, כי הבלבול בין המועצה לבין העירייה - - -

מרדכי יוגב: עירייה, עיר ואם בישראל.

בני כשריאל: יש ארבע ערים כאלה ביהודה ושומרון

קריאה: מעלה אדומים יש אחת.

בני כשריאל: קודם כל, אני רוצה לומר לך תודה שהזמנת אותנו ולאחל לחברים החדשים שלי והחדש-ישן שנבחר בהצלחה רבה ובשיתוף פעולה פורה.

בני כשריאל: כמו כן, אני רוצה להודות לישראל אפריאט ולעופר הינדי על הסיוע, שהם תמיד חושבים עלינו.

בני כשריאל: אני רוצה להעלות כמה נושאים שבאמת מקשים על החיים, לא רק של העיר מעלה אדומים, אלא גם על העיר מעלה אדומים, גם על תושבי קדר, גם על יישובי מזרח בנימין, מגילות, בקעת הירדן, כל אלה שצריכים להגיע לירושלים דרך מחסום א-זעים.

בני כשריאל: המחסום הזה כבר הפך להיות סיוט לתושבי העיר מעלה אדומים בפרט ולשאר בכלל.

בני כשריאל: הלחץ שלנו על הממשלה והלחץ הבלתי פוסק עדיין לא נושאים פרי.

בני כשריאל: אני מדר על מספר רב של שנים.

בני כשריאל: יש בסופו של דבר להזיז את המחסום הזה למקום אחר, ויש תכניות לכך.

בני כשריאל: אבל אני אגיע מן הקל אל הכבד.

בני כשריאל: צריך לסלול נתיב נוסף במחסום א-זעים, אפילו שני נתיבים.

בני כשריאל: היתה כזאת תכנית אצל שר התחבורה יחד עם אנשי הצבא, כמו עם עופר הינדי ידידי.

בני כשריאל: התכנון הראשוני לסלילת נתיב נוסף כבר קיים, עלותו 13 מיליון שקלים סך הכול.

בני כשריאל: כמובן שזה לא יצא לפועל בגלל ויכוח בין שני המשרדים, ביטחון ותחבורה, מי יסלול את זה ומי יממן את זה, למרות שכאשר היינו אצל שר התחבורה לפני מספר שנים, הוא לקח את זה על עצמו, אבל אחרי זה כנראה אמרו לו שזה עניין ביטחוני והמימון לתקציב צריך להיות של משרד הביטחון.

בני כשריאל: הנושא הזה עדיין לא הסתיים.

בני כשריאל: נושא שני, שגם אלוף הפיקוד ממליץ עליו, גם המינהל האזרחי ממליץ עליו, וגם כל גורמי הביטחון ממליצים עליו זה כביש עזריה-א-זעיים.

בני כשריאל: כביש עזריה-א-זעיים זה כביש שכבר היה אמור להיות מזמן.

בני כשריאל: כביש "מרקם החיים" שנסלל מחיזמה עד צומת א-זעיים היה אמור להמשיך ולהיסלל עד עזריה.

בני כשריאל: בגלל עניינים מדיניים שכבר לא קיימים, עקב שינוי השלטון בארצות הברית, אפשר לסלול אותו.

בני כשריאל: עלותו על פי עופר הינדי כ-160 עד 180 מיליון שקלים – זה עלה או שזה נשאר אותו דבר?

עופר הינדי: אני בסוף אתייחס לכול, אבל אתה תמיד אומר דברים בטעם.

בני כשריאל: הכביש הזה חייב להיסלל.

בני כשריאל: הכביש הזה חייב להיסלל, אדוני היושב ראש, בגלל כמה סיבות: הסיבה הראשונה היא סיבה לאומית, וזה לא משנה כמה עלותו תהיה.

בני כשריאל: ברגע שהכביש הזה נסלל, זה בעצם עוד צעד אחד להכניס את מעלה אדומים לריבונות ישראלית, כי אז לא תהיה טענה לפלסטינים שיש להם מעבר מדרום יו"ש וההפך.

מרדכי יוגב: בני, הדברים ברורים כמעט לכל משתתפי הישיבה.

בני כשריאל: לפני כשנה, אפילו יותר משנה, הבטיח ראש הממשלה לסלול את הכביש הזה בישיבת סיעת הליכוד.

בני כשריאל: ביום שני האחרון היתה לי ישיבה בלשכת ראש הממשלה יחד עם עוזרי ראש הממשלה, הרל"ש החדש שלו אשר חיון, נדמה לי שהיה שם גם רונן מהלשכה.

בני כשריאל: יחד עם זמביש ועם דני תרזה הוחלט לבדוק את הנושא הזה, וכאן אני צריך את העזרה שלך, אדוני היושב ראש, שיתנו לי תשובה בעניין הזה עד אמצע דצמבר.

בני כשריאל: ראיתי גם רוח אוהדת בעניין הזה, ולכן כאן צריך ללחוץ כי באמת הנושא הזה הומלץ על ידי אלוף הפיקוד ועל ידי כל גורמי הצבא.

בני כשריאל: מאחר וגם בנימין וגם אנחנו נמצאים על שתי הכניסות האלה, הכניסה של חיזמה והכניסה שלנו, יש אפשרות להקל על הדברים ברגע שסוללים כביש טבעת מזרחית.

בני כשריאל: ברגע שסוללים את כביש הטבעת המזרחית, למשל תושבי מעלה אדומים לא יצטרכו להגיע לתוך ירושלים, אם הם צריכים להגיע לתלפיות או לגוש עציון, כנ"ל גם משם, להר חומה, לגילה וכדומה.

בני כשריאל: זה יוריד את הלחץ גם על מרכז ירושלים.

מרדכי יוגב: נשמע את אושרית בהמשך.

 << דובר_המשך >> ישראל גנץ: אתה מדבר על עוקף מזרחי של ירושלים?

מרדכי יוגב: כן כן, אל תנהלו פה כרגע דיונים.

מרדכי יוגב: בני, תעשה את זה קצר, כי אנחנו עמוסים.

מרדכי יוגב: לא דיברת עוד על כביש הטבעת השני.

בני כשריאל: את כביש 80 אריאל שרון התחיל כבר בתכנון שלו.

בני כשריאל: היו צריכים לגדר את מעלה אדומים רבתי – יש המלצה של הצבא לסלול את כביש 80.

בני כשריאל: כביש 80 נותן עוד נתיב לפלסטינים לעקוף את היישובים שלנו, את מעלה אדומים וקדר ממזרח ירושלים ולהתחבר לכיוון השומרוני הטוב ולצאת ליריחו.

בני כשריאל: אני לא יודע מה הכוח והעוצמה של הוועדה הזאת, אבל לחץ פוליטי היום עם 61 חברי כנסת – הלחץ הזה כן יכול לפעול.

מרדכי יוגב: תודה.

מרדכי יוגב: אני לא אתייחס כרגע קונקרטית לכל דבר שאמרת, אולי בסיכום אני כן אצליח; אנשים יתייחסו פה בהמשך.

מרדכי יוגב: ישראל או אושרית?

מרדכי יוגב: פרויקטים ביו"ש.

ישראל אפריאט: תעלה איזה פרויקט שאתה רוצה, תקבל.

אושרית קלפוס: ניתן לראות את זה במצגת – אני אדבר, ואם תזכו לראות את השקופית, זה יהיה נחמד.

אושרית קלפוס: שיקוע קלנדיה זה אחד מהפרויקטים של ה-800 מיליון, כבישים עוקפים ביו"ש.

אושרית קלפוס: אנחנו ממש נמצאים לקראת תחילת עבודות.

אושרית קלפוס: בדיוק עופר הינדי עדכן אותי שהוא הצליח להחתים את האלוף, זאת אומרת שיש לנו יותר בנייה ומוריה יכולה להיכנס, כי כבר ממאי מוריה מוכנה עם זכיין.

מרדכי יוגב: ברוך השם, הייתי מביא יין.

מרדכי יוגב: עופר יבשר, אחריך.

אושרית קלפוס: תחילת עבודות תלויות במשרד הביטחון.

מרדכי יוגב: על הדבר הזה היה צריך לחלץ פקק של שמפניה.

מרדכי יוגב: אז הסטטוס הוא היתר בנייה.

אושרית קלפוס: כיוון שחלק מהעבודות נעשות בתוך מתחם צבאי, יש צורך בהיתר בנייה ממשרד הביטחון.

עופר הינדי: מה חלק מהעבודות?

עופר הינדי: כל העבודות.

אושרית קלפוס: מספר שבועות אנחנו מתכנסים בקריה אצל הרב אלי דהן, סגן שר הביטחון, תוך ניסיון לקדם.

אושרית קלפוס: יש כמה בעיות משפטיות, אבל אני בטוחה שמשרד הביטחון יעזור לנו.

מרדכי יוגב: צפי לסיום לביצוע?

אושרית קלפוס: זה תלוי בתחילת עבודות.

שי אלון: קלנדיה?

שי אלון: 26 חודשי עבודה.

אושרית קלפוס: כשנתיים.

אושרית קלפוס: מרגע שיתחילו לעבוד – בוא נגיד שאנחנו מתחילים באחד בינואר 2019 - -

מרדכי יוגב: - - אז ינואר 2021, בעזרת השם.

מרדכי יוגב: בוא נמשיך בעל פה בינתיים בלי המצגת.

אושרית קלפוס: מודיעין עילית-לפיד 446 נמצא בתכנון מוקדם, הפרויקט תוקצב ב-120 מיליון.

אושרית קלפוס: עד היום ניתנו חמישה מיליון, בהתאם לקצב התקדמות העבודה.

אושרית קלפוס: צפי למכרז – תחילת 2020.

מרדכי יוגב: נדחה בשנה.

אושרית קלפוס: כן.

ישראל אפריאט: הוא לא נדחה בשנה, הוא היה מתוכנן ל-2020.

קריאה: הוא היה מתוכנן ל-19'.

ישראל אפריאט: לא לא, יש שם בעיה שלוקחת קצת זמן.

אושרית קלפוס: לב-יהודה (עוקף אל ערוב) – הפרויקט תוקצב ב-250 מיליון; כרגע נמצאים בתכנון מפורט וממש מתחילים בינואר קידומי זמינות, מתוך מטרה שכבר בשנת 2019 נצא למכרז.

אושרית קלפוס: הפרויקט גם גדל, כפי שקראתם.

אושרית קלפוס: שר התחבורה הצליח להשיג עוד 70 מיליון.

מרדכי יוגב: הבנו שזה מ-446.

אושרית קלפוס: זה מהסכמים קואליציוניים, ממה שהבנתי.

אושרית קלפוס: גם 446 לא ייפגע.

אושרית קלפוס: זאת בעצם הכפלה לדו-נתיבי, דו-מסלול, כולל צומת הגוש.

אושרית קלפוס: צומת הגוש במקור לא היתה חלק מתכולת הפרויקט, כרגע היא התווספה.

אושרית קלפוס: לב השומרון זה פרויקט למעשה של משרד הביטחון, אם משרד הביטחון ירצה לתת יותר פירוט.

מרדכי יוגב: איך אתם קוראים לו?

מרדכי יוגב: לב השומרון עוקף חווארה?

אושרית קלפוס: כן.

אושרית קלפוס: הפרויקט תוקצב ב-250, הוא לקראת מכרז.

מרדכי יוגב: זאת אומרת הסתיימו ההפקעות וההיתרים?

אושרית קלפוס: את זה תשאל אותם.

אושרית קלפוס: בית אריה בתכנון מפורט, זה גם של משרד הביטחון – תוקצב ב-76 מיליון.

אושרית קלפוס: אם יש משהו נוסף שהם רוצים להוסיף.

עופר הינדי: נוסיף כשנתייחס.

אושרית קלפוס: תאורה ביו"ש – תוקצב 24 מיליון.

מרדכי יוגב: רגע, מה עם 60 מנהרות?

אושרית קלפוס: זה לא חלק מה-800 מיליון, אבל יש לי עדכון לגבי זה.

קובי אלירז: תסיימי שנייה את ה-800.

אושרית קלפוס: אני רוצה לסיים את ה-800 ואנחנו נגיע ליו"ש.

אושרית קלפוס: 24 מיליון הוקצו לתאורה ביו"ש, חלק כבר יצאו לביצוע, חלק לא.

אושרית קלפוס: יש לי מצגת שנוכל לראות בה איפה כן ואיפה לא.

אושרית קלפוס: מה שלא יצא לביצוע, ייצא בשנה הקרובה.

אושרית קלפוס: אנחנו מיד נראה את זה, יש פירוט של הכול, זה פשוט הרבה כבישים.

מרדכי יוגב: אז אולי נשמע בינתיים התייחסויות של משרד הביטחון למה שאמרת?

מרדכי יוגב: אתה רוצה להתייחס בינתיים למה שנאמר?

עופר הינדי: אני אתייחס לשיקוע קלנדיה, זה כביש חשוב מאוד.

עופר הינדי: יש בו צורך תחבורתי, אזרחי, ביטחוני, כולל לתושבת התושבים המזרח ירושלמים.

עופר הינדי: הוא חלק מתפיסה ביטחונית בעוטף ירושלים.

עופר הינדי: לכן מבחינה סטטוטורית אנחנו הובלנו את זה באמצעות צווי תפיסה, ולא הלכנו לתהליכים אזרחיים רבי שנים, אלא ממש גם על הצו האחרון המתקן חתם אלוף הפיקוד אתמול בערב על הצו האחרון, שמשלים להם את כל העניין הזה מבחינת המקרקעין.

עופר הינדי: זה לא אומר שלא פתוחה בידי הפלסטינים/מזרח ירושלים היכולת החוקית להגיש השגות או לעתור כנגד פעילות הכביש, אבל אנחנו מאמינים בצורך.

עופר הינדי: כפי שהצלחנו לעשות את זה במקומות אחרים, אני גם לא רואה פה שיש בעיה.

 << דובר_המשך >> ישראל גנץ: היתר סלילה זה שלך?

עופר הינדי: המקרקעין הוא שלי, הוא בצו תפיסה ביטחוני, כי הוא חלק מתפיסה כוללת בעוטף ירושלים.

עופר הינדי: כלל המעברים ככה נבנו פה בהליכי הפקעה, שאנחנו עשינו במדינת ישראל; למעשה, גם פה, גם בכביש המשוקע בצד היו"שי זה צו תפיסה של האלוף, ובצד הישראלי-ירושלמי, אנחנו, מערכת הביטחון, הפקיעה את השטחים לטובת הפרויקט הזה.

עופר הינדי: זה החלק המרכזי בעניין הזה.

עופר הינדי: הכביש הזה גם עבר ולמ"ב.

עופר הינדי: בעניין הזה אנחנו מסודרים מבחינה סטטוטורית.

עופר הינדי: איפה הבעיות?

עופר הינדי: אל"ף, זאת פעם ראשונה, שלמעשה מערכת הביטחון לוקחת תחת המטריה שלה גוף אזרחי – מוריה.

עופר הינדי: אנחנו כל הפרויקטים לאורך גדר הביטחון והכול עשינו באמצעות מכרזים של משרד הביטחון, פעילות פנימית.

עופר הינדי: פה למעשה נתנו לנו חברה-בת של עיריית ירושלים, שתעשה פרויקט ביטחוני.

עופר הינדי: בסך הכול הם צריכים היו לאשר את כל התכניות בוועדות שיפוט באגף הבינוי וההנדסה.

עופר הינדי: מתמונת המצב הבוקר, לדעתי אנחנו בישורת האחרונה.

עופר הינדי: להערכתי, נשארו להם שם כמה נקודות בנושא חשמל ומים.

עופר הינדי: בשבועיים, שלושה הקרובים ניתן לסגור אותן ולצאת לדרך.

עופר הינדי: סוגיה נוספת שהיתה על הפרק זה נושא ההסכם המשפטי בין משרד התחבורה/חברת מוריה לצה"ל, משרד הביטחון – שגם אותו לדעתי 90% מהבעיה פתרנו.

עופר הינדי: יש שלושה דברים ברוח ההסכם המשפטי, שצריכים להיות ברורים לכולם, ואמרנו את זה בתחילת התהליך:

עופר הינדי: הנושא השני שנלקח פה בחשבון בהסכם המשפטי, שלדעתי אפשר לומר אותו בארבעה משפטים קצרים זה כל הנושא של טיפול המעבר מיום השלמת הכביש.

עופר הינדי: פה אני אומר לכולם הערת אזהרה בטבו.

עופר הינדי: אף אחד לא תקצב את תפעולו של המעבר.

עופר הינדי: אנחנו יצאנו לדרך, כי אנחנו חושבים שזה פרויקט לא פשוט, מסובך.

עופר הינדי: אני חותם לכם שה-26 חודש לא יהיו 26 חודש.

עופר הינדי: זה לא פשוט לעבוד במרחב שהוא עובד בכל הדברים, אבל ראו כביש הטבעת שטרם נפתח, שהסיפור הה לא יחזור שם.

עופר הינדי: ביקשנו ממשרד התחבורה לסגור את זה.

עופר הינדי: מבחינתנו, יצטרכו לממן או אזרוח של המעבר הזה, או לחלופין לשפות את משטרת ישראל, כפי שהם עשו עכשיו בכביש הטבעת.

עופר הינדי: אלה הסוגיות המרכזיות.

עופר הינדי: סוגיה אחת קטנה יותר שקשורה לעניין הזה, וביום רביעי אני סוגר, זה התכולות.

עופר הינדי: הווי אומר שחברת מוריה מחויבת לביצוע כל התכולות, כפי שהגורם המבצעי הגדיר אותה.

עופר הינדי: אין להם שיקול דעת להגיד: הבולארד הזה לא או המצלמה הזאת כן, כי חברת מוריה כפופה להנחיות הביטחוניות, שבגינן המעבר הזה והכביש נבנו.

עופר הינדי: אלה שלושת הסעיפים שגמרנו אותם.

עופר הינדי: לכן בעניין הזה, לדעתי, כמו שאמרו פה, בלי נדר סוף דצמבר, תחילת ינואר, אני רואה את הקבלן נכנס לעבודות ומתחיל בעבודה, בלוח זמנים הכי ארוך שאני יכול לחשוב עליו.

עופר הינדי: באמת, בסך הכול אנחנו "תפורים", ואני רואה בכביש הזה חשיבות עליונה.

עופר הינדי: ביחס למה שאמר פה ראש עיריית מעלה אדומים, הרחבת מעבר א-זעיים, מבחינתי חשוב מאוד לרווחתם של התושבים – מי שרווחתם של התושבים לנגד עיניו – לממן את העלויות של הרחבת הכביש הזה, איושו ותפעולו.

עופר הינדי: ביחס לכבישים העוקפים והכול, אלה סוגיות קצת יותר מסובכות, שפה לא המקום לדון בהן או לפתור אותן.

עופר הינדי: מצוקת התנועה ברורה לכולנו.

עופר הינדי: אנחנו חשים אותה יום-יום, שעה-שעה.

עופר הינדי: כל פעם אנחנו נתלים בפתרון התחבורתי הבא, אבל אין ספק שאנחנו צריכים להסתכל פה בראייה כוללת על הכול כמקשה אחת.

עופר הינדי: כביש בית אריה, למען הסר ספק, אנחנו בתכנון מפורט.

עופר הינדי: התקציב טרם הועבר והגיע כולו.

עופר הינדי: למען הפרוטוקול, מערכת הביטחון לקחה על עצמה לעשות את רובו של הכביש, לא את כולו.

עופר הינדי: משרד השיכון הוא פרטנר שלקח על עצמו את סלילת קטע 5 והקטע האקוסטי, לכן שלכולם יהיה ברור מה המשמעות של העניין.

עופר הינדי: אנחנו הסכמנו ללכת לזה עם ה-76 מיליון; כל השאר באחריות משרד השיכון.

מרדכי יוגב: אוקיי, ידוע.

מרדכי יוגב: ואתם קטע 7 – אחריות מלאה.

עופר הינדי: חיובי, את הכול, חוץ מקטע 5 והקיר האקוסטי.

מרדכי יוגב: ברור, אז בואו נמשיך אצל אושרית.

אושרית קלפוס: הזכרת את כל נושא המעברים, 437 סגור, שהוא בעצם כביש הטבעת המזרחי.

אושרית קלפוס: הכביש כבר מוכן מחודש מאי, ובגלל סוגיה תקציבית מי יעמוד בעמדות הבידוק, שהמשרד לביטחון פנים התחייב כבר בשנת 2016 שזה יהיה הוא, זה לא קורה.

דני קריבו: אני הייתי בדיון ב-2016.

דני קריבו: למען הפרוטוקול, לא היתה הבטחה ב-2016 שהמשרד לביטחון פנים ייקח על עצמו.

דני קריבו: כמו שאמר גם עופר לגבי קלנדיה, שאני שמלווה את הנושא, פעם ראשונה שומע שיוצאים לביצוע של משהו בקלנדיה.

דני קריבו: משרד התחבורה לא הודיע, וכמו שגם עופר אמר, ישנן סוגיות של הפעלת מעבר גם בסוגיה הזאת.

דני קריבו: כך התנהלה גם הסוגיה של כביש הטבעת.

מרדכי יוגב: בשביל זה יש פה ועדה, וככל שאני יודע, אתה איש מקצוע בתכנון ובפיתוח.

קובי אלירז: אמנם דני אומר שהם לא לקחו את זה על עצמם, אכן הם לא לקחו את זה על עצמם, אבל מנכ"ל משרד ראש הממשלה בשני פרוטוקולים, כולל יושב ראש המל"ל, הודיע/החליט/קבע, שאמנם יש תכנית שדרוג מעברים, כולל 300, 400, 500 מיליון שקל, לכשתהיה – תהיה.

קובי אלירז: ככל שהיא לא קורית, כרגע המשרד לביטחון פנים נושא ב-437.

קובי אלירז: 437 לצערי הרב לא נפתח, לכאורה ייפתח בינואר – אני אומר לכאורה, כי אני קצת זהיר.

קובי אלירז: אפרופו, משרד התחבורה כבר השקיע בכביש הזה 50 מיליון שקל לאשרר אותו מחדש.

אושרית קלפוס: 30 מיליון, נוסף על ה-170 שהושקעו.

קובי אלירז: אין בעיה, 30 מיליון שקלים, כולל עמדות בידוק, לשפוך את זבל הכפר ששפכו על התוואי הקיים.

קובי אלירז: בגדול, אם הוא לא ייפתח, הכסף הלך לריק.

מרדכי יוגב: התשובה ברורה.

דני קריבו: אין פה ויכוח מי אמור עכשיו לפתוח את המעבר ולהפעיל אותו, זה בסופו של דבר נקבע, שזאת משטרת ישראל, ועל זה אין ויכוח.

דני קריבו: משטרת ישראל נמצאת, כפי שגם השר הודיע, בהיערכות לקראת תפקידך, שאמור להתרחש ברבעון ראשון 2019.

דני קריבו: על זה אין ויכוח ואין ויכוח בינינו לבין משרד הביטחון עובדתית מה צריך לקרות עכשיו.

דני קריבו: היו טיעונים וויכוחים בעבר, ולא נפתח אותם פה.

דני קריבו: אבל כמו שעופר התריע לגבי הכביש המשוקע בקלנדיה, אני ממליץ מאוד, שמשרד התחבורה, כפי שגם עופר - - -

מרדכי יוגב: דני, זאת אומרת שאתה אומר שהטבעת המזרחית מאוישת על ידכם עד סוף מרץ 19'?

 << דובר_המשך >> ישראל גנץ: למה מרץ?

 << דובר_המשך >> ישראל גנץ: הרי קיבלתם תקציב בפברואר - - -

מרדכי יוגב: רגע ישראל, חכה שנייה.

מרדכי יוגב: כרגע אתה אומר איוש מעבר מצודת אדומים – בסוף מרץ 19'.

דני קריבו: משטרת ישראל נערכת לפתיחת המעבר ברבעון ראשון 2019.

מרדכי יוגב: אוקיי, סגור.

 << דובר_המשך >> ישראל גנץ: שנייה, אני אומר פה - - -

מרדכי יוגב: זה לא יעזור לך ישראל, בוא נתקדם.

מרדכי יוגב: אם תגיד ינואר, זה לא יקרה.

 << דובר_המשך >> ישראל גנץ: אני הייתי מנהל את הישיבות, כשאמרו לי יצאו למכרז – יצאו למכרז.

מרדכי יוגב: הכול נכון.

 << דובר_המשך >> ישראל גנץ: הכסף אצלם, תעביר את זה לצבא, בשעתיים פותחים אותו.

 << דובר_המשך >> ישראל גנץ: יש תקציב מפברואר.

 << דובר_המשך >> ישראל גנץ: לא הגיוני, שאלפי אנשים יחכו כל יום, כשיגייסו אנשים שנה.

 << דובר_המשך >> ישראל גנץ: שנה לוקח לגייס מאבטחים?

 << דובר_המשך >> ישראל גנץ: שנה?

מרדכי יוגב: אמר מרץ 19' – אני מתקדם, כי אני רוצה לראות את זה במרץ 19'.

מרדכי יוגב: אם תתווכח אתו עכשיו, זה לא יקרה בינואר.

 << דובר_המשך >> ישראל גנץ: אבל יש לי מכתב שאומר ינואר.

מרדכי יוגב: אני יודע, אני יכול להסכים אתך, אני מתקדם.

אושרית קלפוס: גם הרב אלי בן-דהן שהיה פעם קודמת, אמר שזה יהיה באוקטובר.

מרדכי יוגב: מערכת הביטחון יכולה להגיד מה שהיא רוצה, היא לא נותנת פקודות למשרד לביטחון פנים, אלא או דרך המל"ל או דרך ראש הממשלה או דרך מנכ"ל ראש הממשלה.

מרדכי יוגב: לכן רשמתי את הדברים, אנחנו לא נתעכב עליהם אפילו דקה אחת נוספת.

מרדכי יוגב: יש פה פער, שכבר מתעכב כ-10 שנים – בני ואני מכירים – 11 שנים שאנחנו מדברים על הסיפור הזה – 11 שנים, נכון?

בני כשריאל: אני לא כל כך בעד פתיחת הכביש הזה.

מרדכי יוגב: אני יודע, אני יודע, אנחנו יודעים.

מרדכי יוגב: כדי להבהיר למי שכן נמצא פה וגם לדני, הכביש הזה צריך להיות חלק ממערכת, שיאפשר גם למעלה אדומים לצאת דרך 45/שיקוע קלנדיה, הדברים ידועים.

דני קריבו: כמו שאמר היושב-ראש בתחילת הדיון, במרץ באמת צריך להעביר את המעברים לגורם שיודע להפעיל מעברים, אחד, שניים בשנה.

מרדכי יוגב: אז אין פה שולחן פינג-פונג באמצע בשביל שיהיה פה פינג-פונג ביטחון פנים-ביטחון, אז אנחנו נתקדם הלאה.

מרדכי יוגב: נעלה את זה למל"ל, נעלה את זה למשרד ראש הממשלה.

מרדכי יוגב: נמצא פה עוזר שר הביטחון, שיודע לדבר עם ראש הממשלה ועם שר הביטחון, ויש לו פריבילגיה לחודשים הקרובים.

אושרית קלפוס: ביקשתם בפעם הקודמת לראות את התוואי של כביש הטבעת המזרחי.

אושרית קלפוס: אנחנו מתחילים בכביש 437 הסגור שייפתח ברבעון ראשון של 2019.

אושרית קלפוס: אנחנו יורדים לכיוון דרום, לכיוון מחלף הזיתים, כאשר חברת מוריה סיימה את רמפת הזיתים כבר בחודש יולי ונפתחה לתנועה.

אושרית קלפוס: אנחנו יורדים עוד יותר לכיוון כביש אמריקאי צפוני, שכרגע נמצא בתכנון מפורט, ואנחנו מתחברים באדום לכיוון כביש אמריקאי מרכז, שכרגע נמצא בביצוע.

אושרית קלפוס: אם אני ממשיכה לרדת, אנחנו מגיעים לכביש אמריקאי דרום.

מרדכי יוגב: מה הסטטוס של כביש אמריקאי צפוני?

אושרית קלפוס: כביש אמריקאי צפוני הוא בתכנון מפורט.

בני כשריאל: זה הכביש החשוב ביותר לירושלים.

אושרית קלפוס: הוא בתכנון מפורט, הוא תוקצב בינתיים לתכנון על סך 65 מיליון.

אושרית קלפוס: אנחנו מתחברים לכביש אמריקאי מרכז, שנמצא בביצוע ויורדים עוד יותר דרומה - -

מרדכי יוגב: מתי המרכז מסתיים בביצוע?

מרדכי יוגב: הוא יגיע עד קדר, מעלה אדומים?

בני כשריאל: הוא מתחבר עד לצומת הר הזיתים, משם אנחנו מתחברים אליו, אבל אני שמח מאוד שהם עושים את זה.

בני כשריאל: מה קורה עם מנהרת א-טור?

מרדכי יוגב: מה צפי גמר ביצוע שלו?

אושרית קלפוס: מיד אני אתן לך.

אושרית קלפוס: - - מתחבר לכביש אמריקאי דרום עד מחסום מזמוריה לכיוון גוש עציון המזרחי.

אושרית קלפוס: כביש אמריקאי דרום נמצא בהליך מכרזי.

מרדכי יוגב: מה העלות שלו?

אושרית קלפוס: כביש אמריקאי דרום – 150 דרום.

מרדכי יוגב: כל זה תוקצב כבר?

אושרית קלפוס: כן כן, תוקצב ופורסם מכרז על ידי חברת מוריה.

אושרית קלפוס: אנחנו רואים את המקטע הזה, שזה אשר וינר – זה תוקצב לתכנון, וכרגע אנחנו ממש לקראת סיום תכנון מפורט; מקווים לצאת לביצוע בשנת 2019.

מרדכי יוגב: איך את קוראת למקטע הזה?

אושרית קלפוס: כביש אשר וינר.

בני כשריאל: אשר וינר היה מנכ"ל משרד הבינוי והשיכון שנפטר.

אושרית קלפוס: הוא מתחבר לכיוון דרך חברון.

אושרית קלפוס: המטרה פה, כדי לשחרר תנועה של תושבי - - -

מרדכי יוגב: והוא בתכנון מפורט כעת?

עופר הינדי: זה הר חומה, לא?

מרדכי יוגב: כן כן.

עופר הינדי: כביש עוקף הר חומה, מה זה אשר וינר?

מרדכי יוגב: הכול ברוך.

מרדכי יוגב: עופר, ברוך השם שאנחנו מכירים.

אושרית קלפוס: זה לא רק כביש הר חומה, זה לסייע גם לתושבים במזרח ירושלים, לא רק לתושבי הר חומה ומזרח גוש עציון.

מרדכי יוגב: ברור.

אושרית קלפוס: יא אפשרות בעתיד, אם יהיה גיבוי תקציבי, לעשות עוקף צובה אחר, אבל זה פרויקט שכרגע לא מקודם, זה פרויקט שהעלות שלו כנראה כמה מיליארדים, לכן החלופה של כביש אמריקאי מרכז, שמתחברת לכביש אמריקאי דרום, זו החלופה שנבחרה.

מרדכי יוגב: האם אתם חושבים אותו דבר גם על הטבעת המזרחית הצפונית, קרי: 437 סגור, לאן הוא מביא אותנו?

מרדכי יוגב: הוא צריך להביא אותנו ל-45, את מבינה אותי?

מרדכי יוגב: אתה מבין אותי, יהושע נכון, וישראל בוודאי מבין.

מרדכי יוגב: הטבעת המזרחית הזאת עושה את הסדר לשעבר בצפון של 45, בדרום 35, ובמזרח טבעת מזרחית, והיא עושה את ירושלים למטרופולין ומחברת גם את מעלה אדומים.

אושרית קלפוס: לכן אנחנו מקדמים תכנון ראשוני לציר ליל, שהוא כביש 45, יותר צפונית.

אושרית קלפוס: כרגע מוריה בבחינת חלופות, מתוך מטרה באמת לקדם כביש שייתן גישה.

מרדכי יוגב: אבל זה לא מה שאנחנו מדברים פה 10 שנים, חמש שנים.

מרדכי יוגב: אנחנו מדברים על 45, קרי: שער בנימין, שיקוע קלנדיה.

מרדכי יוגב: ציר ליל לא יכול לתת לך כלום, הוא כבר בבתים של א-ראם, הוא כבר לא מאפשר כלום, פשוט לא מאפשר.

מרדכי יוגב: האלוף התנגד לו במשך 15 השנה האחרונות.

ישראל אפריאט: מוריה עוד יגיעו, אל תדאג - - -

קריאה: זה לא מוריה.

מרדכי יוגב: ויש תכנון מקודם.

קריאה: זה נמצא אצלכם בתב"ע כבר שנה, לא עבר כלום.

מרדכי יוגב: ציר ליל לא פותר את הבעיה.

מרדכי יוגב: ישראל הכניס אותנו לציר ליל כדי להכניס אותנו לחוסר ברירה, בצדק מבחינתו, אבל הוא לא פותר, הוא לא מסתכל קדימה, הוא מסתכל אחורה.

ישראל אפריאט: היא נתנה לך סטטוס תקציבי.

קובי אלירז: אבל הכלי שאתה מעלה שנה לא מקודם.

מרדכי יוגב: אליו נגיע עוד רגע.

מרדכי יוגב: אושרית, מה עוד?

אושרית קלפוס: שיקוע קלנדיה – כבר דיברנו.

אושרית קלפוס: לגבי לוח זמנים, המת"צ ממש לקראת סיום, ואנחנו מקווים שהוא יסתיים במחצית ראשונה של 2019.

אושרית קלפוס: עלות השיקוע, כמו שאמרנו, תלויה בקבלת היתר, אבל באמת אנחנו לקבל היתר ממש בקרוב, ואז יוכלו להתחיל צו התחלת עבודה ברבעון שני 2019, ואז ברבעון השני 2021 כבר יסיימו ביצוע.

אושרית קלפוס: ציר ליל, כפי שהזכרתי קודם, תוקצב לתכנון ראשוני, נמצא בתכנון ראשוני.

אושרית קלפוס: כבר הוצגו לנו חלופות ראשוניות, מתוך מטרה לחבר את צומת אדם לצומת קלנדיה.

אושרית קלפוס: הרחבת כביש 437 צפון – כרגע מוריה מקדמת שם את כל עניין התב"עות תכנון לתב"ע זה 24 חודשים, אנחנו צריכים שמתן תוקף יהיה בסוף שנת 2019, ובמידה וזה ייצא לביצוע – תלוי בגיבוי תקציבי – זה ייקח 36 חודשים.

מרדכי יוגב: את מדברת על אדם-חיזמה?

אושרית קלפוס: כן.

אושרית קלפוס: מת"צ דוכיפת זה פרויקט שממש נמצא בביצוע.

אושרית קלפוס: היה קצת עיכוב בגלל התנגדויות של תושבים באזור, לכן מה שעיכב את הביצוע – הביצוע היה אמור להסתיים בסוף שנת 2018, אבל בגלל כל ההתנגדויות, אנחנו צופים שיסתיים באמצע 2019.

אושרית קלפוס: שיקוע דוכיפת – בשיקוע דוכיפת הם עכשיו נמצאים בתכנון.

אושרית קלפוס: אנחנו ביקשנו מהם לעשות רה-תכנון, היתה שם איזו מגבלה על הגובה של המנהרה.

אושרית קלפוס: כרגע הם מינו צוות מתכננים חדש, והם צריכים להציג לנו חלופות.

אושרית קלפוס: כרגע אנחנו מקווים שיסיימו את הצגת החלופות לסוף רבעון שלישי 2019.

אושרית קלפוס: כביש הטבעת המזרחית 437 סגור, כמו שאמרנו, ממתינים לאיוש המעבר.

אושרית קלפוס: רמפת הזיתים זה פרויקט שהושלם כבר בחודש יולי השנה ונפתח לתנועה.

אושרית קלפוס: כמובן שהוא יהיה יותר אפקטיבי, ברגע ש-437 הסגור ייפתח וייצור רצף תנועה.

אושרית קלפוס: חניון נחל הצופים זה חניון "חנה וסע" עם יותר מ-1,000 מקומות חניה, שמשמש את כל הבאים מכיוון בנימין וגם מי שבא מאזור הגבעה הצרפתית.

אושרית קלפוס: המטרה גם שיוכלו להשתמש – דיברנו על תחבורה, לא רק כבישים, אלא גם על מערכת הסעת המונים – ואפשר יהיה להחנות שם ולהתחבר לקו הרכבת הקלה.

אושרית קלפוס: כרגע זה בהליך מכרזי.

מרדכי יוגב: איפה המיקום המדויק שלו?

בני כשריאל: מאחורי גבעת המבתר בין כביש 1 לבין כביש - - -

אושרית קלפוס: אנחנו צופים שהביצוע יסתיים בסוף שנת 2021.

מרדכי יוגב: מערבית לתחנת רכבת של הגבעה הצרפתית.

מרדכי יוגב: מתי את רואה אותו מסתיים?

אושרית קלפוס: סוף שנת 2021.

אושרית קלפוס: כביש אמריקאי – צפון – אנחנו נמצאים בתכנון מפורט, כמו שאמרתי.

אושרית קלפוס: לוח זמנים – כאשר יסיימו את התכנון המפורט, אנחנו צופים שזה ייקח 48 חודשים.

אושרית קלפוס: מדובר במנהור, לכן מדובר בפרויקט מאוד ארוך וגם יקר.

אושרית קלפוס: כרגע אין גיבוי תקציבי לביצוע, יש רק לתכנון.

אושרית קלפוס: כביש אמריקאי מרכז נמצא בעבודות, השלמת העבודות סוף 2020.

מרדכי יוגב: את כל זה את גם שולחת לנו, נכון?

אושרית קלפוס: שלחתי ואני אשלח לעקיבא אחר כך עוד פעם.

בני כשריאל: בסוף 2020 נוכל לנסוע לתלפיות ממעלה אדומים?

קריאה: תחילת עבודות.

בני כשריאל: דרך המכללה האסלאמית, מה רע בזה?

מרדכי יוגב: אושרית, תמשיכי.

אושרית קלפוס: כביש אמריקאי דרום – אנחנו נמצאים בהליך מכרזי.

אושרית קלפוס: אנחנו מצפים לסיים עבודות ברבעון ראשון 2021.

מרדכי יוגב: מרץ 2021, מעלה אדומים ייצאו לקניות בתלפיות – קיבלת.

אושרית קלפוס: כביש אשר וינר – אנחנו נמצאים בגמר תכנון מפורט.

אושרית קלפוס: הביצוע ייקח שנתיים.

אושרית קלפוס: כרגע אין לנו גיבוי תקציבי לביצוע.

אושרית קלפוס: הפרדה מפלסית גבעה צרפתית – אנחנו נמצאים בקידום זמינות.

אושרית קלפוס: תוקצבו לקידום זמינות כ-150 מיליון.

אושרית קלפוס: אנחנו מצפים שניתן יהיה להתחיל עבודות ממש במחצית 2019.

אושרית קלפוס: יש לנו בעיה שהתב"ע עדיין לא אושרה סופית, אני יודעת שבעדכון האחרון דיברתם על סוף רבעון ראשון 2019.

אושרית קלפוס: מוריה עושה את קידום זמינות, צוות אב לתחבורה עושים את אישור התב"ע.

בני כשריאל: אבל חלק מהעבודות יכולות להיות גם - - -

מרדכי יוגב: אושרית, את גרה במעלה אדומים?

בני כשריאל: לא, הלוואי והיא היתה גרה.

בני כשריאל: אני גם מציע לך לעבור אלינו.

מרדכי יוגב: כי כל הפרויקטים בינתיים רק משרתים - - -

אושרית קלפוס: מיד נגיע למנהרות.

מרדכי יוגב: אז בואי נתקדם בקצב יותר זריז.

מרדכי יוגב: אני בעדכם, אני לא נגדכם.

אושרית קלפוס: בכביש 60 מקטע רוזמרין-חוסאן – כביש 60 למעשה מחולק לכמה מקטעים: מרוזמרין עד למחסום; מהמחסום עד חוסאן; מחוסאן עד אלעזר; ובנוסף יש מערכות מיוחדות, שיהיה צורך לשים במנהרות.

אושרית קלפוס: יש לנו מנהרה מאוד ישנה.

אושרית קלפוס: המטרה להכפיל ולבנות מנהרה חדשה, אז יהיה צורך במערכות ניהול תנועה משוכללות, שיתחברו למרכז הבקרה מנת"י – מרכז ניהול תנועה ירושלים.

אושרית קלפוס: כרגע המקטע הצפוני – ממש בימים אלו פורסם דוח RFT, ואנחנו צופים לפרסם מכרז בתחילת שנת 2019, כאשר אנחנו צופים שייקח להשלים את כל העבודות 48 חודשים.

אושרית קלפוס: בגדול, אנחנו צופים שכל המקטעים עצמם יסתיימו בסוף שנת 2023.

אושרית קלפוס: פחות חשוב מתי יסתיים כל מקטע, כי אי אפשר לפתוח את זה באופן חלקי.

אושרית קלפוס: יש צורך לשדרג, כי בסופו של דבר מדובר בהכפלה - - -

מרדכי יוגב: אבל 48 חודשים, אם התחלה בינואר 19' זה 19', 20', 21', 22' – סוף 22', לא סוף 23'.

מרדכי יוגב: 48 חודשים זה ארבע שנים.

אושרית קלפוס: אני אבדוק, אני יודעת שזה יוצא בסוף 2023, אולי בגלל כל מערכות - - - חוסאן-אלעזר – זה מקטע שבינתיים תוקצב רק לתכנון.

אושרית קלפוס: הוא נמצא בתכנון סופי.

אושרית קלפוס: משך ביצוע העבודות – 36 חודשים.

אושרית קלפוס: תאורה יו"ש – כביש 557 ממעבר תאנים עד שבי שומרון, נמצא בביצוע; 4775 – עד כביש 60, גם לביצוע; 585, 5066 ו-505 – אנחנו צופים שיתחילו ביצוע ממש בימים אלו.

אושרית קלפוס: כביש 60 וכביש 5740 מעלה שומרון בביצוע.

קריאה: אנחנו עובדים לפי אזורים, לפני כן דיברנו על עוטף ירושלים, עכשיו אנחנו מדברים על השומרון.

מרדכי יוגב: העובדה שכל הכבישים הם בשומרון ויש פה נציגים של גוש עציון, יש פה נציג של דרום הר חברון?

שלמה ועקנין: כן כן.

מרדכי יוגב: ואנחנו דיברנו על כך, זה בגלל שלא היה מוכן התכנון?

מרדכי יוגב: התכנון של גזרת בית חגי-עתניאל.

גונן סער: חגי-עתניאל לא היה בכלל ברשימה המקורית הזאת.

שלמה ועקנין: ברשימת צירים שהיו זה הכביש לאלון מורה-איתמר.

גונן סער: אצלו התחיל לפי מה - - - התחלנו לבצע.

גונן סער: חגי-עתניאל – מתכננים אותו עכשיו, אני מניח שיסתיים בחודשים הקרובים - - -

מרדכי יוגב: בית חגי-עתניאל, אז עכשיו הוא בתכנון.

שלמה ועקנין: כביש ההרודיון גם מוכן, וגם הוא לא בביצוע.

שלמה ועקנין: הוא במקרה לא בשומרון, זה הכול.

שלמה ועקנין: הוא מוכן יחד עם אריאל, יחד עם אלון מורה ויחד עם כביש לנווה צוף.

קובי אלירז: 465 מוכן.

שלמה ועקנין: - - - גם מוכן, זאת אומרת:

שלמה ועקנין: למה עתניאל-בית חגי נכנס יותר באיחור?

שלמה ועקנין: אבל להבנתי הוא גם מוכן תכנונית, אבל זה לא משנה, כי על בסיס אותו הגיון שדיברנו עליו – מה שמוכן נכנס, מה שמוכן ותועדף על ידי פיקוד המרכז, לא נכנס.

קובי אלירז: מוטי, 465 זאת תכנית עוד בזמנך.

מרדכי יוגב: 465 נווה צוף.

מרדכי יוגב: כל מה שאנחנו מבקשים, כשאנחנו נותנים תעדוף ראשוני, זה מערכת הביטחון; ותעדוף שני זה תעדוף שנעשה, גם פה, ואנחנו משתדלים לייצר פה איזשהו תעדוף כללי.

מרדכי יוגב: יכול יוסי דגן לכעוס עלי, וזה בסדר, אבל בתעדוף הכללי הזה, אחרי ריבוי הפיגועים וריבוי התאונות שהיו בקטע בית חגי-עתניאל, כשם שבסלולר תעדפנו את אזור צפון השומרון ואת אזור נגוהות מזרח, כשהם עוברים בשטח A, אז נתנו להם תעדוף, למרות שהם יישוב קטן, כי הוא עובר בתוך שטח A ללא קליטה.

מרדכי יוגב: אז יצרנו תעדוף מקומי לדרישה שלנו להשלמת הקליטה הסלולרית.

מרדכי יוגב: זה נאמר פה כבר למעלה משנתיים, ומסיבות כאלה ואחרות, דרישת שלום לשר התחבורה, זה הכול, כל טוב.

מרדכי יוגב: נמשיך הלאה את הישיבה.

מרדכי יוגב: המנדטים נודדים...

אושרית קלפוס: אני אשמח שיהושע ייתן הסבר לגבי הסעת המונים.

יהושע בירוטקר: במסגרת תכניות שאנחנו מקדמים לבית שמש, למעלה אדומים ולמבשרת ציון כרגע בשלב זה, אנחנו בודקים גם מערכות הסעות המונים – לבית שמש זה מאוד ברור.

יהושע בירוטקר: יש היום רכבת, אבל התוואי לא טוב, הוא איטי ונתקעות שם רכבות.

יהושע בירוטקר: אנחנו חושבים על חלופות אחרות, אנחנו גם חושבים אולי על טכנולוגיות אחרות, לא בהכרח רכבת כבדה, אלא יכולה להיות גם מרכבת מסוג אחר, שיכולה להיות עירונית ובין-עירונית.

יהושע בירוטקר: אנחנו גם חושבים על כל מיני אופציות של תוואים, זה יכול להיות 39, שזו החלופה המועדפת עלינו, אבל אפשר גם לשדרג את הקו הקיים.

יהושע בירוטקר: לגבי מעלה אדומים, בדקנו כל מיני אופציות, שלוש חלופות.

יהושע בירוטקר: בני כשריאל יכול לספר.

בני כשריאל: אני יכול לספר לך, אבל יש לכם כאן טעות, אתם מכוונים את זה לגבעה הצרפתית, כשהחלופה הטובה ביותר היא להר הצופים.

יהושע בירוטקר: זה סכמתי.

יהושע בירוטקר: שלוש חלופות שבדקנו – גם רכבת קלה, גם רכבל ושדרוג אוטובוסים, עדיין לא הוחלט.

יהושע בירוטקר: כנ"ל לגבי מבשרת ציון, שלא נמצאת.

מרדכי יוגב: כל זה רק במטרופולין ירושלים, לא דיברת פה על תכנית אב לתחבורה אריאל או מקומות אחרים – זה רק ירושלים.

יהושע בירוטקר: כן, זה באזור ירושלים.

יהושע בירוטקר: הלא התבקשנו באריאל על ידי נת"י לבדוק רכבת קלה שצפויה לאריאל.

יהושע בירוטקר: המסקנה שלהם היתה שאין הצדקה.

בני כשריאל: מה קורה עם הרכבת?

בני כשריאל: איפה זה נמצא?

מרדכי יוגב: אני מכריז על הפסקה לשלוש דקות.

מרדכי יוגב: חברים, אנחנו ממשיכים.

מרדכי יוגב: אושרית, אני צריך שתעברי עכשיו במהירות ובחיפזון על כל הפרויקטים שנראה אותם אחד-אחד.

אושרית קלפוס: בעניין המעברים, יהושע במסגרת תכנית האב גם - - -

מרדכי יוגב: אתם מחוברים בעניין גם עם ארז צידון?

מרדכי יוגב: אתה בעניין?

ארז צידון: כן.

קובי אלירז: דיברנו מקודם על התחבורה הציבורית.

קובי אלירז: היום הכניסות לירושלים בעת הזאת הן קטסטרופליות לבאים מכל המקומות – אני מדבר בתור אדם שמנקז המון פניות בעניין.

קובי אלירז: אנשים היום מעבירים חלק מעיסוקיהם ומקום מגוריהם בכלל למרכז.

קובי אלירז: אפרופו בנימין, אם עד היום היו רואים את עצמם כנספחי ירושלים, חלקם הלא מבוטל מתחיל לשנות את זה למרכז – לשנות את מקום עבודתם, את מרכז הכובד.

מרדכי יוגב: היכולת להיכנס לירושלים היא קטסטרופלית.

קובי אלירז: לצערי הרב, אנחנו חווים את זה ביום-יום, זה פשוט בלתי נסבל בעליל.

קובי אלירז: אתם כותבים מטה בנימין, למה הקו הזה לא נמשך עד אריאל?

קובי אלירז: למה אין מרחב צירים – אתם עושים את זה ירושלים, זה לא ירושלים, זה צריך להתממשק עם אריאל, ואריאל מתממשקת עם גוש דן.

מרדכי יוגב: קובי, אני אעצור את ההערה שלך.

מרדכי יוגב: יהושע פה נמצא בשני כובעים, הכובע האחד שלו זה מטרופולין ירושלים, וזה מה שהוא הראה.

מרדכי יוגב: הכובע השני שלו זה תכנית אב לתחבורה 2040, ושם הוא יראה גם את הרכבות לאריאל.

קריאה: הכובע השלישי של 446.

מרדכי יוגב: הכובע השלישי זה מה שהוא סובל באופן אישי, את 446.

יהושע בירוטקר: אני הזכרתי את זה קודם בעבודה, שעשינו סקר בכל המעברים, עברנו את כל המעברים, בדקנו בכל מעבר 24 שעות את נפח התנועה שעובר שם החל מכלי רכב, הבחנה בין רכב פרטי, משאיות, אוטובוסים, בדקנו זמני עיכוב של כל אחד מכלי הרכב.

יהושע בירוטקר: בדקנו גם כמה הולכי רגל עוברים שם בבידוק, כמה זמן הם מתעכבים וכו', כי חלק מהאחריות שלנו זה גם שהמעבר שם יהיה קל, גם להולכי הרגל.

יהושע בירוטקר: עשינו את זה לא רק לכל יהודה ושומרון, עשינו את זה גם בעוטף ירושלים, עוד 14 מעברים בעוטף ירושלים, כך שהנתונים האלה זמינים, אפשר ללמוד מהם לא מעט.

יהושע בירוטקר: זה מתקשר לתכנית האב ליהודה ושומרון, כי אנחנו עושים תחזיות ל-2040, ולכן בכל נושא המעברים צריך להיערך לתחזיות של התנועות ב-2040.

מרדכי יוגב: אני מבקש שתבקשו – ופה קובי אני חושב שיש גם מקום להתערבות שלך, ואני רואה פה את דני קריבו ומשרדים שונים – שתהיה פה גם מעורבות מל"ל בנקודה הזאת, ואתם מתפ"ש.

ישראל אפריאט: לדעתי מל"ל לא נכנסו לסוגיה הזאת.

ישראל אפריאט: בסוגיה הזאת אני לא בטוח שזה יעזור.

מרדכי יוגב: אני אסביר למה, כי בסוף הוא יצטרך לתכלל בין ביטחון פנים לבין ביטחון לבין תחבורה.

מרדכי יוגב: עשינו את זה בכמה סוגיות בעזרתו של וובה – נמצא פה כרגע איתן, שירש את וובה בתחומים הללו.

מרדכי יוגב: לא ביקשתי לישיבה הזאת את נוכחותו.

מרדכי יוגב: אם ניגע בזה, אם נספיק – כי אתם רואים שהישיבה פה עמוסה בהרבה דברים – בסוף רק הם מל"ל, ואני מודה להם - - -

קובי אלירז: כמו שאתה לחצת פה בוועדה הזאת על תחבורה ציבורית, האירוע הזה בסוף בעיני מדינת ישראל אמור להיות אצל המעברים.

קובי אלירז: מה לעשות שזה עולה לא מעט כסף.

קובי אלירז: אנחנו לא יודעים להביא את זה מתקציב הביטחון.

קובי אלירז: ככל שזה לא מגיע בתכנית סדורה – דרך אגב, שצריך להתחיל אותה מהיום, כי גם היום, עזוב שנייה מהצפי 2040, בסוף יש גוף אחד שיודע "לעשות" מעברים היום, לתפעל אותם, וצריך גם לתכנן אותם, כי חלק לא מבוטל שלהם לא שלו, וגם צריך לתקצב את זה גם בבנייה וגם בתפעול.

מרדכי יוגב: ארז, שווה לשמוע אותך רגע, למרות שניגע במיתר ונשמע את ישראל.

ישראל אפריאט: היתה בדיחה כאילו הכבישים בכניסות וביציאות זאת הבעיה של המעברים.

ישראל אפריאט: זה משהו שהוא תלוש מהמציאות, כי אם לפני ואחרי אין פקק, אני ארים את המחסום, בטוח שכן יהיה פקק.

ישראל אפריאט: כמו שאתה מבין, זה המעברים, לא צריך ללכת ולהסתבך.

ישראל אפריאט: המעברים נבנו על בסיס זמנים בחלקם, עם ראייה יותר גיאומטרית ולא תנועתית עתידית.

ישראל אפריאט: הגענו למעבר לשיא הקיבולת.

ישראל אפריאט: לפי הנתונים שאני רואה – ויש לי את הסקרים כבר של צוות תכנית אב, אני יודע שפקקים זאת סוגיה תחבורתית בכלל.

ישראל אפריאט: השיטה היא לא לסגור כבישים, השיטה היא לא לחסום כבישים, השיטה היא לא להגיד: לא מפתחים בגלל שיש בעיה עם המעבר.

ישראל אפריאט: צריך לקרוא לילד בשמו, הבעיה במעבר.

מרדכי יוגב: לא רק.

ישראל אפריאט: עוזר שר הביטחון הפליא להגיד עכשיו את האמת.

ישראל אפריאט: מספיק, הגיע הזמן לתקצב את המעברים, יש להם כבר תכניות.

ישראל אפריאט: זה משהו מוזר, יש להם תכניות, הם יכולים לעמוד בביצוע.

ישראל אפריאט: רמי"ם עושה עבודה נפלאה, אבל אם הם לא יקבלו פעם אחת תקציב, גם אם נעשה שם את כל כביש 60 בארבעה נתיבים, זה לא יעזור, הם יגיעו למחסום.

ישראל אפריאט: הגיע הזמן לתת תקציב למעברים.

מרדכי יוגב: זה גם וגם.

ישראל אפריאט: אין לי בעיה עם כבישים, היום המעברים יוצרים יותר בעיה מאשר כבישים.

ארז צידון: אנחנו מחוברים לתכנית, מכירים את הנתונים, ויש תכנית רב-שנתית, שלא מתוקצבת.

ארז צידון: יש שלושה פקטורים שמגדילים את הקיבולת בצורה משמעותית.

ארז צידון: צריך להבין, שכל שנה אנחנו גדלים בשני מיליון תנועות של פלסטינים.

ארז צידון: כדי להביא את הפלסטינים למעבר ולקחת אותם מהמעבר לישראל, זה משפיע מהותית על התחבורה.

ארז צידון: אחד הפרויקטים שצריך לעשות זה תחבורה ציבורית בשני הצדדים.

ארז צידון: זה יוריד את העומס, אחרת אנחנו בקטסטרופה.

ארז צידון: הגידול בהתיישבות – אני אתן כדוגמה את מעבר חוצה שומרון, שדיברתם פה להסיט מאריאל לגוש דן – מעבר חוצה שומרון בארבע, חמש שנים האחרונות גדל ב-50% מ-14,000 כלי רכב ביום ל-21,000 כלי רכב, זה לא מפסיק.

ארז צידון: דבר שלישי שמאוד משפיע זה תנועה של משאיות.

ארז צידון: משק האגרגטים היום נסגר בישראל, עובר ליהודה ושומרון.

ארז צידון: כל הדברים האלה בסוף מתנקזים לכיוון המעברים.

ארז צידון: יש תכנית פר מעבר גם עם סדר עדיפויות א', ב' ו-ג' – לא מתוקצבת כרגע בכלום, וצריך פה מאמץ רב-שכבתי.

ארז צידון: מה שכן אפשר לעשות – וזה אולי כן פה – זה לשפר את האכיפה במעברים, כלומר: אולי צריך פה סיוע של המשטרה או של הצבא סביב המעברים עצמם.

ארז צידון: זה יכול לעשות סדר כזה או אחר.

ישראל אפריאט: יש בעיה במעברים בשני מישורים, ואתה יכול לראות את זה – אתה בטוח רואה את זה – כשאתה יוצא מכיוון פדואל לכיוון העיר.

ישראל אפריאט: מי שמגיע או מי שיגיע בסביבות ארבע, שש בבוקר, יראה שאין שם מישהו שמטפל בסדר הציבורי.

ישראל אפריאט: אני כמפקח תחבורה - - -

מרדכי יוגב: את זה קיבלנו.

מרדכי יוגב: אני רוצה עכשיו תשובות.

מרדכי יוגב: בוא נצא מהמעברים כדי לחזור גם לתחבורה ציבורית וגם לסבב מקצוענים ולסבב נוכחים.

מרדכי יוגב: נצא רגע מהמקרו שביטאתם אותו למיקרו, וזה יחייב אותנו לעסוק בזה, עד כמה שנצליח, כמיקוד מעברים.

מרדכי יוגב: אני אומר את זה פה – גם קובי, כעוזר שר ביטחון, גם משטרה, משטרת ש"י.

מרדכי יוגב: אני חושב שזה צריך לעלות חזרה לכיוון משרד ראש הממשלה, מל"ל בלית ברירה, ובסוף אני חושב שאתה תוביל את זה, אבל נעזור לך לרכז סביבך - - -

ישראל אפריאט: אבל זה לא רק מעברי רמי"ם.

מרדכי יוגב: ברור לגמרי, אנחנו רוצים שהכול יעבור לרמי"ם.

קובי אלירז: מוטי, כמו התחבורה, 50 מיליון בשנה תכנית עשור, לא חומש, זה יפתור את האירוע, אבל צריך להתחיל לפמפם את זה, לא פחות או 100 מיליון, בסדר?

קובי אלירז: אז זה ייגמר יותר מהר.

קובי אלירז: 50 מיליון בחמש שנים, 10 שנים, אנחנו מגיעים לזה.

מרדכי יוגב: אוקי, זה קצת יותר.

מרדכי יוגב: אני רוצה לראות את מעבר מיתר – מה אמור להיות בו, ואחרי זה נשמע את המשטרה ונצא מהמעברים.

ארז צידון: היה גם דיון במשרד התחבורה, אנחנו די מתואמים.

ארז צידון: אם אתה כרגע שואל אותי מה הכי דחוף, עשינו הסדרה של החניה בצד הפלסטיני, אבל צריך להסדיר על הכביש משני הצדדים שתי כיכרות.

ארז צידון: צריך להסדיר את זה באישור של תחבורה, צריך להסדיר את זה תקציבית.

ישראל אפריאט: יש פה איזו בעיה, וכדאי שזה יהיה ברור.

ישראל אפריאט: במקרה יצא לי לפני שבוע לשבת עם משנה למנכ"ל, שכמעט קיבל התקף לב מרוב שאכפת לו וכנראה התאונות כן מפריעות לו.

ישראל אפריאט: הרעיון הוא מאוד פשוט, רפרנט אוצר לא ייתן לתחבורה, לדעתי, לתקצב נושאים ביטחוניים.

ישראל אפריאט: מעברים, בהגדרה זה משרד הביטחון, ולכן יש לנו קושי בתחבורה, כי האוצר רוצה לנהל לנו את התחבורה.

ישראל אפריאט: אתה רוצה שייתן לנו גם תקציב לביטחון – ההיתכנות מאוד נמוכה.

ישראל אפריאט: כמו שמוטי אמר, במחשבה שנייה הוא צודק – להכניס את המל"ל, כי צריכה לרדת הנחיה מלמעלה.

ישראל אפריאט: לא יודע איך להשיג את התקציב הזה.

ישראל אפריאט: לתת שלושה פתרונות: אחד, לסדר הציבורי לתגבר כוח אדם.

ישראל אפריאט: אין שם שליטה.

ישראל אפריאט: אתה שם תמרורים, כולם על הכביש שם, על המדרכות.

ישראל אפריאט: צריך לראות מה הולך שם, זה שוק.

ישראל אפריאט: גם אם אני ארחיב ויעמדו על המדרכות, זה יחסום לי את הכביש.

ישראל אפריאט: שניים, להרחיב את המעברים בהתאם לקיבולת.

ישראל אפריאט: יש לכם סקרים, משרד התחבורה עשה סקרים עבור משרד הביטחון.

ישראל אפריאט: מי שחשב שזה בחינם, זה לא היה בחינם.

ישראל אפריאט: לא היתה לזה ברירה, עשינו את זה בתכנית אב, כי אתם משפיעים לנו על הכבישים.

ישראל אפריאט: שלוש, שזה הדבר הכי חשוב – איך אמרת?

ישראל אפריאט: לתת גוף אחד שינווט את כל הדברים האלה.

ישראל אפריאט: אם החליטו – לא יכול להיות שאתה כל פעם מחפש מישהו אחר, כשזה אומר "זה לא אני", וההוא אומר "זה לא אני", והיחיד שאומר "זה אני", זה רמי"ם.

ישראל אפריאט: כל אחד מתנער.

אושרית קלפוס: שנתקדם למוקדי סיכון?

מרדכי יוגב: מיד, רק בכל זאת מה אומרת משטרת ישראל על מיתר?

מרדכי יוגב: ונעזוב את המעברים.

ישראל אפריאט: יש שלוש בעיות.

ישראל אפריאט: במיתר יש לך יותר רכבים.

מרדכי יוגב: לא לא, תן למשטרה לענות מה היא עושה.

מרדכי יוגב: אנחנו דרשנו כוח אדם מהמשטרה.

נאג'י סלימאן: מבחינת מיתר, אמרנו שזאת באמת בעיה ידועה.

נאג'י סלימאן: אנחנו מגבירים שם את הפעילות והאכיפה המשטרתית שלנו, אבל כמובן זה בא תחת על חשבון משהו אחר; אתה מסיט כוח אדם ממקום למקום כדי לתת מענה.

מרדכי יוגב: סליחה שאני לא עוצר את עצמי.

מרדכי יוגב: דני, לא נספיק לגעת פה, ואני אומר לך ולאסף – שהוא הרפרנט של הוועדה הזאת בחוץ וביטחון, היום זה יום רגוע, אבל בדרך כלל הוועדה מתנהלת בדיונים מקבילים, חדר קטן, חדר גדול ואחד אחרי השני ובעומס גדול מבחינתם כרפרנטים בוועדה– שאנחנו נשתולל על יותר ישיבות.

מרדכי יוגב: פער איוש משטרת ש"י מול משטרות המחוזות האחרים לעומת אוכלוסייה של כשלושה מיליון, 2.5 פלסטינים ולקראת חצי מיליון יהודים.

מרדכי יוגב: כמות הניידות, כמות השוטרים לא מקבילה לשום מחוז.

ישראל אפריאט: יותר חמור.

מרדכי יוגב: היא לא מקבילה לשום מחוז.

מרדכי יוגב: וכאשר הוא נדרש לאבטח את חברון, אין לו שני שוטרים לשעות של קיבולת המחסום בבוקר, יש שם עשרות אלפים.

קובי אלירז: אני מציע גם שעופר יתייחס בשתי מילים למה שמשרד הביטחון עשה שם, ככל שהוא יכול לעשות, במגבלות הקיימות.

עופר הינדי: אנחנו מודעים וחיים את הבעיות של דרום הר חברון.

עופר הינדי: לא מזמן השלמנו שם עבודה בצו תפיסה ביטחוני של אלוף הפיקוד, יחד עם תקציבים ייעודיים שניתנו לרשות המעברים.

עופר הינדי: הכפלנו את כמות החניונים של הפלסטינים בצורה רצינית.

מרדכי יוגב: את זה הוא ציין.

עופר הינדי: היתה שם פעילות אכיפה של יחידת הפיקוח במינהל האזרחי יחד עם משטרת ישראל.

עופר הינדי: עשו שם סדר.

עופר הינדי: האם זה הפתרון הטוב ביותר והאופטימלי?

עופר הינדי: לא, יש עדיין מה לעשות, אבל בהחלט השתנה שם המצב.

מרדכי יוגב: אין לי ברירה אלא להתכנס קצת.

נאג'י סלימאן: אני חייב להמשיך בעוד נושא, אחת הבעיות הקשות.

נאג'י סלימאן: גם אם יש לנו רצון טוב לטפל, יש לנו בעיה שמדברים עליה שנים רבות, גם דוח מבקר המדינה נגע בסוגיה הזאת פעמיים – הנושא של ממשקי העבודה של משטרת ישראל מול צה"ל, מול מנהל אזרחי.

נאג'י סלימאן: כשאני מגיע לזירה של אירוע, נגיד למחסום כדי לטפל ברכב שמהווה הפרעה, אין לנו ממשק עבודה.

מרדכי יוגב: לא ניכנס לזה כרגע מפאת מחסור בזמן ועומס על הישיבה הזאת.

מרדכי יוגב: ברור לי שהיא תצטרך להיות הרבה יותר ארוכה בפעם הבאה.

מרדכי יוגב: אני אבקש עכשיו לשמוע לפי הסדר הבא את ישראל כקמ"ט תחבורה יו"ש; אחרי זה השלמות שאני אתחקר את שניכם על פרויקטים של תחבורה ביו"ש.

מרדכי יוגב: אתם תעבירו לנו בכתב את מוקדי הסיכון והתאורה, ולא נעבור עליהם כאן, אלא אם אספיק בהבטחה שטיפלנו והיתר נעשה בשוטף ונתקדם.

ישראל אפריאט: אני רוצה להתייחס לשלוש סוגיות.

ישראל אפריאט: כל מה שקורה בסוף זה תחבורה.

ישראל אפריאט: אכיפה – כל 1,500 קילומטר בין-עירוני 18 ניידות.

ישראל אפריאט: ב-45 תקצבו 10 מיליון - - -

מרדכי יוגב: ישראל, אני לא אתן לך יותר לדבר, כי הזמן נגמר לי.

מרדכי יוגב: אני רוצה לתת לך לדבר, אבל אם אתה תתחיל לספר סיפורים סביב – הבהרנו, הבעיה לא נידונה בישיבה הזאת, הפער הזה לא נידון.

מרדכי יוגב: זה פער גדול מאוד, דני רשם אותו ויודע.

ישראל אפריאט: - - - אם אין אכיפה – זה לא יעזור.

מרדכי יוגב: רצית להתייחס לפרויקטים.

ישראל אפריאט: הפרויקטים רצים יפה מאוד.

ישראל אפריאט: תחבורה – אתה ראית.

מרדכי יוגב: אם הם רצים יפה מאוד, תרשה לי לתחקר.

מרדכי יוגב: על כביש 60 מנהרות דיברתם.

מרדכי יוגב: מה הסטטוס של כביש 55 עד קרני שומרון?

ישראל אפריאט: 55 מפורט עדיין לא הסתיים, אבל הוא עובד מאוד מאוד נכון.

מרדכי יוגב: מתי?

מרדכי יוגב: תכנון ב-19' וביצוע ב-20'?

ישראל אפריאט: לדעתי רבעון ראשון או שני.

מרדכי יוגב: מפרידן כיכר אדם, מתי הוא מסתיים?

ישראל אפריאט: קבעו מפרידן ב-10 לחודש, אני מעריך שהמנהרה תיפתח עד ה-10, אבל הוא לא יסתיים ב-10.

מרדכי יוגב: סוף 19'?

ישראל אפריאט: לא לא, הוא אמור להיפתח בשני שלבים.

ישראל אפריאט: השלב הראשון של פתיחת המנהרה יסתיים ב-10 לחודש.

ישראל אפריאט: אחרי זה תהיה השלמה של עבודות מסביב.

מרדכי יוגב: מה זה 10 לחודש?

מרדכי יוגב: 10 בדצמבר?

קריאה: כן, 10 בדצמבר.

מרדכי יוגב: וסיום כל הפרויקט?

ישראל אפריאט: לדעתי גם תוך חודש, חודשיים.

ישראל אפריאט: אני בבעיה, כי בגשמים אנחנו לא יכולים לעבוד, זאת בעיה.

מרדכי יוגב: 437 זאת בעצם הבעיה, ואם מתן תוקף רק סוף 19', צפי השלמה 2022.

מרדכי יוגב: שם צריך לתת את המכה, את ה-push, זה הסיפור.

מרדכי יוגב: זה תוקע הכול, גם את הטבעת המזרחית של מעלה אדומים, גם הוא לא עושה מאדם דבר.

ישראל אפריאט: שיקוע קלנדיה - - -

מרדכי יוגב: עופר, קובי, מי שלא מבין שהקטע אדם-חיזמה – אם הוא ב-2022, כל המערכת הזאת נשארת צולעת עד אז.

קובי אלירז: 45 קלנדיה לא פחות חשוב, אם לא יותר.

מרדכי יוגב: לא פחות חשוב, נכון.

קובי אלירז: זה בכלל לא עלה פה.

מרדכי יוגב: עלה, אתה לא היית.

מרדכי יוגב: 60 דו-נתיבי דו-מסלולי – אני מבין שזה במסגרת תכנית האב.

מרדכי יוגב: 465 דו-נתיבי דו-מסלולי.

ישראל אפריאט: יצא לתב"ע, מתקדם יפה.

ישראל אפריאט: אנחנו עושים כבר את העוקף של בית אריה, שגם הוא כבר יהיה סטטוטורי.

מרדכי יוגב: איפה תקועים התכנונים של כביש 45 א-ראם צפון?

מרדכי יוגב: אני מדבר על ציר המחצבות, איפה תקוע התכנון שלו?

מרדכי יוגב: או שהוא כבר קיבל עכשיו?

עופר הינדי: אתה מדבר על תל ציון?

מרדכי יוגב: לא תל ציון, אנחנו קוראים לזה המחצבות.

עופר הינדי: זה כביש תל ציון.

 << דובר_המשך >> ישראל גנץ: אנחנו הגשנו תכנית לפני למעלה משנה.

קריאה: - - -

 << דובר_המשך >> ישראל גנץ: אל תגיד לי מי הגיש, אנחנו חתומים על זה.

 << דובר_המשך >> ישראל גנץ: זה שהוא תקצב אותנו זה בסדר, אנחנו הגשנו, וזה לא מתקדם כי יועמ"ש רוצה לבחון הפקעות.

מרדכי יוגב: אני אשאל עכשיו, קובי או עופר יענו את התשובות.

מרדכי יוגב: ציר המחצבות 45 א-ראם צפון, כביש 375 צור הדסה כנ"ל, אני יכול גם לפרט בתוכניות, כביש 3742 מבואות בית"ר, כביש 367 גוש עציון גבעות, כביש 4431 מודיעין עילית צומת רעות מכבים, הכביש האחורי, כביש 505 תפוח מגדלים, כביש 935 גוש טלמונים ל-443, שאני לא יודע אם הגישו לך – ישראל, עבר דרכך התכנון?

ישראל אפריאט: יש חמש טבעות שהוציאו על ידי משרד השיכון והסתיימו.

מרדכי יוגב: ואני אשאל עוד הלאה – כביש צומת אסף בית אל, תב"ע בתוקף דו-מסלולי, איפה הוא עומד?

מרדכי יוגב: עוקף וואלג'ה, מעלה עמוס.

מרדכי יוגב: בקיצור, אני פה שיטתי ומשתדל לשמור בהם רצף.

מרדכי יוגב: אני גם צריך לשבת אתך בנפרד כדי לשמור בהם רצף.

מרדכי יוגב: איפה הם עומדים?

מרדכי יוגב: קובי, אנחנו צריכים להגיע לכלל סיכום, איפה הם עומדים?

קובי אלירז: נשמח לראות את תכנית האב הגדולה של משרד התחבורה.

קובי אלירז: בוא נראה כמה מתוך הדבר הזה זה משרד התחבורה.

קובי אלירז: משרד השיכון פה מקדם לחלק מהכבישים פה תב"עות.

קובי אלירז: חלק גם תקועים אצלנו בבחינה מוקדמת של יכולת הפקעות וכדומה מפאת בעיות כוח אדם ידועות אצלנו, הטיעון הקבוע שאנחנו יכולים לומר בעניין, שהוא אמיתי.

מרדכי יוגב: לכל הנוכחים, יש פה ועדת משנה מיוחדת לתקני מנהל אזרחי שפתחנו אותה.

מרדכי יוגב: היא נוהלה פעם אחת, והיא תנוהל בסוף ינואר פעם שנייה.

קובי אלירז: אין לי תשובות ספציפיות על כל אחד מהכבישים.

קובי אלירז: כל אחד תקוע במקום אחר.

מרדכי יוגב: מכיוון שהנהלת הוועדה לא מאפשרת לי להאריך את משך זמן הוועדה, אני אבקש שתהיה פה התייחסות אחת לתחבורה ציבורית, ואני אאלץ לסכם תוך בקשה לתשובות, אם בכתב או אם בדרך אחרת.

אושרית קלפוס: אני רק רוצה לעדכן לגבי צומת ברוכין, שביקשתם לקבל לגביה עדכון, זה לקראת ביצוע.

אושרית קלפוס: אנחנו מקווים שנתיבי ישראל תסיים את הביצוע בסוף רבעון ראשון 2019.

מרדכי יוגב: סוף רבעון ראשון כיכר?

מרדכי יוגב: תשמעו, אתם יודעים לעבוד יפה.

מרדכי יוגב: זה אומר שהכול אפשר לעשות הרבה יותר מהר.

מרדכי יוגב: קשה לי להאמין.

מרדכי יוגב: דרך אגב, כל הכביש כולו, איך שתקראו לו, זה 446 צפון, כולו צריך להיכנס למחשבה אחרת, כי ריבוי האוכלוסייה שם הוא אחר מכביש 5 ועד בית אריה עופרים וקטעי 5 ו-7 שמחברים את עוקף רנתיס.

עופר הינדי: 5 זה משרד השיכון.

מרדכי יוגב: ברור – לא, 505 משרד השיכון.

מרדכי יוגב: תחבורה ציבורית – אני נותן כרגע סבב התייחסויות קצר, תשובות קצרצרות ונצטרך לסכם.

אריק דושי: כבוד היושב-ראש, אני אתייחס לתחבורה הציבורית ולמצוקה שכולכם יודעים אותה.

אריק דושי: רובכם הגדול בטח הורים לילדים.

אריק דושי: אני אתן עדות קצרה: שלום אריק, קוראים לי לירז בן-עמי, קרתה לי לפני מספר חודשים סיטואציה לא נעימה.

אריק דושי: באוטובוס ישב לידי ערבי שהתחיל לגעת בי באזור הירכיים ולא הפסיק גם כשביקשתי להזיז את היד שלו כמה פעמים.

אריק דושי: יש לי כאלה 150 עדויות בטלפון ועוד 100 עדויות של אנשים שרוצים לעלות לקו האוטובוס, אבל אין מספיק אוטובוס.

אריק דושי: המצוקה היא כמות הנושאים באוטובוסים שחוזרים לאריאל; אין שום בקרה על חזרת פועלים פלסטינים בבוקר שיצאו דרך המעבר, וכשהם חוזרים, אף אחד לא בודק אותם; כמות האוטובוסים לא מספיקה.

אריק דושי: יש פה מצוקה מטורפת ובעיה ביטחונית מאוד מאוד מאוד קשה.

אריק דושי: פתרון לטווח הרחוק – כולם מכירים את סגירת המעבר, כולם מתנערים מזה, ביטחון, ביטחון פנים, אחד זורק את זה על השני.

אריק דושי: הפתרון הוא סגירת המעבר.

מרדכי יוגב: סיכמתם כבר מי יקבל תיק תחבורה בעיריית אריאל?

אריק דושי: יש פה משא ומתן.

מרדכי יוגב: ממצוקת זמן, אם אתה באמת תקבל כסגן את תיק התחבורה באריאל, הוא יהיה המוסמך מטעם שבירו להיפגש אתך, תרים טלפון לאפריאט.

ישראל אפריאט: תיכנס, תקבל עדכון איפה זה עומד, ואני בטוח שאתה אפילו לא - - -

מרדכי יוגב: עוד גג 10 דקות אנחנו נסיים פה.

מרדכי יוגב: קחו טלפונים בבקשה ותדברו, ישראל הוא המוסמך לטפל בכול.

 << דובר_המשך >> ישראל גנץ: קודם כל אני מברך על כך שמשרד התחבורה הכין תכנית אב כוללת ליהודה ושומרון.

 << דובר_המשך >> ישראל גנץ: אני שם את זה על הפרק כדי שלא ניפגש פה עוד שנה ושנתיים לטפל גם בכביש 60.

 << דובר_המשך >> ישראל גנץ: אלה שני כבישים אסטרטגיים, כביש 45 שאדוני היושב-ראש העלה, וכביש ממערב בנימין, מאזור גוש טלמונים ל-443 – היינו יחד בסיור בשטח.

 << דובר_המשך >> ישראל גנץ: אני מבקש שתעלו את זה, זה ייקח זמן.

מרדכי יוגב: מכיוון שאתה ראש מועצה חדש, אני מאוד ממליץ שתהיה גם פגישה עם ראש מועצה חדש, למרות שהוא רציפות להמשך.

 << דובר_המשך >> ישראל גנץ: אנחנו איתם בקשר.

מרדכי יוגב: אנחנו יודעים מצוין.

 << דובר_המשך >> ישראל גנץ: לגבי הטווח הקצר, אדוני היושב-ראש, הייתי אתמול בשבע בבוקר בכביש 446 עם נתיבי ישראל.

 << דובר_המשך >> ישראל גנץ: אין שום סיבה בעולם, שכביש שהתכנון שלו מאושר, יהיה תכנון מפורט של מעל שנה.

 << דובר_המשך >> ישראל גנץ: צריך לזרז את הזמנים, שיתחיל ביצוע תוך חצי שנה.

 << דובר_המשך >> ישראל גנץ: כנ"ל מחסום הטבעת המזרחית שתוקצב.

 << דובר_המשך >> ישראל גנץ: אני דיברתי עכשיו עם מנכ"ל המשרד לביטחון פנים כדי לבקש לפחות פתיחה של שלוש שעות בבוקר.

 << דובר_המשך >> ישראל גנץ: אי אפשר לעמוד שעה, כי לוקח זמן לגייס תקנים.

 << דובר_המשך >> ישראל גנץ: לגבי מעבר קלנדיה, אנחנו מבקשים ייעול למחסום הזה, כי בסוף האנשים האלה באים אלינו.

 << דובר_המשך >> ישראל גנץ: שתי נקודות שלא קשורות למעברים: רכבת כבדה – דיברנו על זה; תכנית אב – אנחנו מבקשים למשוך את זה לכיוון ניל"י, לכיוון מודיעין עילית, תיכנסו לתוך בנימין.

יהושע בירוטקר: לא לניל"י, מודיעין עילית כן.

 << דובר_המשך >> ישראל גנץ: מודיעין עילית בסדר, תתחילו עד ראש העין, תיכנסו.

 << דובר_המשך >> ישראל גנץ: לגבי תאורה 465 מוכן, ממתין ופשוט לא קורה – תכניות בנות 10.

 << דובר_המשך >> ישראל גנץ: עשינו רענון לפני שנתיים.

 << דובר_המשך >> ישראל גנץ: אין שום סיבה שזה לא יקרה, וזה מתואם דווקא על ידי משרד הביטחון.

 << דובר_המשך >> ישראל גנץ: נקודה אחרונה – מעבר רנתיס.

 << דובר_המשך >> ישראל גנץ: עופר, אני פונה פה אליך.

 << דובר_המשך >> ישראל גנץ: מעבר רנתיס היום בכשל, כי התנועות שם פשוט גדלו וגדלו וגדלו.

 << דובר_המשך >> ישראל גנץ: עם ההתקדמות של הכביש לבית אריה, יהיה צורך להעתיק את - - -

עופר הינדי: יטופל וישודרג.

מרדכי יוגב: ישראל, אני נאלץ לקצר.

מרדכי יוגב: אני בכוונה עושה סבב.

קובי אלירז: אנחנו כרגע מנסים לפתור את כל החסמים ב-800 מיליון ולהוציא אותם לפועל.

קובי אלירז: לא פשוט, יש הרבה בירוקרטיה, את כל הכבישים, גם בשיקוע קלנדיה וגם בעוקף אל ערוב וגם בעוקף חווארה וגם 446 – היום אנחנו נותנים פוש רציני לכל הכבישים האלה.

קובי אלירז: הם מעסיקים אותנו לא מעט.

קובי אלירז: אכן צריך כל הזמן – חוץ ממה שנקרא הטווח הקרוב, הטווח הבינוני והטווח הרחוק, כל הזמן לדחוף את זה.

קובי אלירז: זה תלוי מאוד בתכנית אב לתחבורה; על זה צריך לעשות גם סדרי עדיפויות.

קובי אלירז: אני מסכים עם מה שנאמר פה לגבי 45, יש הכפלת 60 לא רק עד - - -

מרדכי יוגב: תרשה לי להעיר שלא החזון והחלום – ואנחנו שם – יעכבו אותנו ממימוש הצרכים ולהגיד: אנחנו עוצרים עכשיו "פוס" עד עוד שנה.

קובי אלירז: לא לא, הפוך, אמרתי שאנחנו לגמרי, לצערי הרב 99% בשוטף ובטווח המידי, וכמעט ב-10% בטווח הבינוני והרחוק זה מעט מדי.

מרדכי יוגב: מה עוד?

מרדכי יוגב: עופר? דני?

מרדכי יוגב: גונן?

מרדכי יוגב: הנציגים שנשארו ממעלה אדומים?

מרדכי יוגב: אושרית?

מרדכי יוגב: עוד משהו?

מרדכי יוגב: אבל אנחנו נקבל מכם את זה בכתב.

אייל פישלר: אני אחזור בקצרה על מה שראש העיר שלי אמר קודם.

אייל פישלר: היום הנסיעה לירושלים ממזרח, גם יישובי בנימין שהיום יורדים דרך חיזמה ועולים למישור אדומים כי פקוק להם במקום אחר, מחייבת פתרון.

אייל פישלר: קודם כל, יש פתרון זול חלקי.

אייל פישלר: דיברו על הוספת נתיב.

אייל פישלר: 13 מיליון שקל זה לא בשמים.

אייל פישלר: מכל התכניות הגדולות, זה דבר מאוד פשוט, וזה לא רע ויעזור הרבה מאוד.

אייל פישלר: ברור שהפתרונות היותר רציניים זה להזיז את המחסום לגמרי, לפתור את מרקם החיים ולעשות עוד כניסה לירושלים, דרומית יותר דרך הכביש האמריקאי.

אייל פישלר: לא ברור אם אנחנו יכולים לנסוע עליו בתכנית הקיימת, אם זה יספיק לנו ועד כמה זה ישרת אותנו.

אושרית קלפוס: זה ישרת.

מרדכי יוגב: ישרת, אבל כמו שאמרתי בתפיסה – וישראל האיש שמתכלל את זה או אתם בתכנית האב – הטבעת הזאת צריכה להיות גם צפונית.

מרדכי יוגב: כשהיא נתקעת באדם-חיזמה, זה פקק.

יואל קופלנד: הובטח לנו בזמנו רבעון ראשון 2019, ואני רואה פה שזה רבעון שני.

יואל קופלנד: זה כל פעם נדחה.

יואל קופלנד: כל הנושא של הפניות שמאלה אדורה-תלם הובטח ברבעון ראשון 2019 תכנון מפורט ומתקדם.

מרדכי יוגב: לא הספקנו לגעת פה בפניות שמאל.

מרדכי יוגב: אם לישראל תהיה תשובה קצרה, נשמח.

ישראל אפריאט: יש בעיה בפניות שמאלה בתלם-אדורה.

מרדכי יוגב: אוקי, קח את זה, זה יהיה בסיכום הישיבה.

מרדכי יוגב: נוציא את זה בכתב.

מרדכי יוגב: לוחות הזמנים שאתה רואה פה, אלה לוחות הזמנים.

יואל קופלנד: אין בעיה.

יואל קופלנד: שוב אני מעלה את הנושא של תאורה בחגי-עתניאל כסדר עדיפות עליון גם מבחינת משרד הביטחון ממנו קיבלנו את ההבטחה הזאת.

יואל קופלנד: תח"צ – הנושא מאוד-מאוד אקוטי.

יואל קופלנד: אני מדבר גם בשם שיח שיש לי עם תושבי קריית ארבע, אשכות 2, מצב סוציו-אקונומי מאוד בעייתי.

יואל קופלנד: צריך תוספת של אוטובוסים, גם מוגני ירי, אולי לחשוב על כיוון של נת"צ ותוספת קילומטרים באופן כללי לכל אזור הר חברון.

יואל קופלנד: יש דרישה מאוד גדולה, אנחנו מדברים על גידול של עשרות אחוזים של נסיעות בתח"צ.

יואל קופלנד: אנחנו נקדם את זה גם מול ישראל, מול משרד התחבורה.

מרדכי יוגב: מה שבשוטף, שבו מול ישראל.

מרדכי יוגב: זאת צריכה להיות ישיבה, יש ראש מועצה חדש מתחדש, זה אתה, עוזר חדש, בשוטף מול ישראל.

יואל קופלנד: חשוב לעדכן, שמעבר מיתר חייב לקבל פתרון לטווח ארוך של פיצול המעבר בין הולכי רגל לבין רכוב, אי אפשר להשאיר את המעבר בצורה כזאת.

יואל קופלנד: יש פתרונות, שהם מבחינתנו רלוונטיים.

מרדכי יוגב: ארז, אתה בשיתוף פעולה מלא מול התכנית?

ארז צידון: מכירים את מיתר - - -

מרדכי יוגב: משטרת ישראל, עוד משהו?

מרדכי יוגב: ישראל, אליך, אי אפשר שלא תגיד משהו.

מרדכי יוגב: ..

ישראל אפריאט: אני יכול להגיד שעוזר שר הביטחון מחלץ, עוזר לחלץ.

ישראל אפריאט: יש פה בעיה, כי גם אם יש לנו עכשיו ראש מנהל שהוא לא עם ניסיון מוכח, אלא עם הצלחה מוכחת, הוא צריך תגבור של כוח אדם, אחרת עם כל הכסף וכל מה שנתנו, אנחנו תקועים.

ישראל אפריאט: כוח אדם, הן ביועמ"ש, הן בכל מיני מקומות כאלה; ועכשיו כשמשרד הביטחון דחף ועכשיו כשקיבלנו את התקציב וגמרנו את התכנונים, הבעיות הבירוקרטיות עכשיו תוקעות את כל הפרויקטים הגדולים – זו הבעיה העיקרית שלנו.

ישראל אפריאט: אני שמח שהקטע של המעברים לשם שינוי עלה, וקראו לילד בשמו.

ישראל אפריאט: צריך להתעסק עם המעברים.

שי אלון: מי שהצטרפה אלינו פה זאת מורן מנהלת הלשכה שלי.

שי אלון: כשאני לא נמצא, היא כמובן תייצג אותנו נאמנה.

שי אלון: תודה לכל החבורה המקצועית שנמצאת פה.

שי אלון: נעמתם לנו, תודה רבה על העבודה הסיזיפית.

שי אלון: אני מודה לכם, באמת שאפו גדול.

שי אלון: לגבי היציאה מבית אל, יש איזו תב"ע היסטורית מפוקוס עד ליציאה לגבעת אסף.

מרדכי יוגב: אתה יודע את המספר שלה?

שי אלון: לא.

ישראל אפריאט: הוא צודק, יש תב"ע כזאת.

שי אלון: מה שכן, מכיוון שכל הכבישים פתוחים והכול סבבה, צריך לראות איך אנחנו מקדמים את זה.

שי אלון: זה לא נמצא פה בטבלאות שלנו.

שי אלון: אנחנו רוצים להכניס את זה לתוך הטבלה הזאת, היא טבלה חשובה.

שי אלון: איך מקדמים את הדבר הזה?

מרדכי יוגב: היא תיכנס.

שי אלון: לגבי הטבעת המזרחית, דיברנו פה עם הסמנכ"ל ועם ביטחון פנים.

שי אלון: אנחנו יודעים שאין כרגע מפכ"ל או משהו בכיוון הזה.

שי אלון: אנחנו מבקשים עדיין ללחוץ כמה שאפשר לפתוח את זה.

שי אלון: אני רוצה להגיד בשולי הדברים, שאנחנו יצאנו למאבק בנושא הכבישים.

שי אלון: המאבק לא נגדכם, אלא בעדכם.

מרדכי יוגב: זה כבר חלק מהסיכום.

שי אלון: הוא בעדכם.

שי אלון: לצערנו, אנחנו עושים כל מיני פעולות אנרכיסטיות, אבל זה מכיוון שהתושבים שלנו לא מצליחים להגיע לעיר הבירה.

שי אלון: אני נותן דוגמה לאשתי שיוצאת בבוקר, אני מציע לכולכם לא להתעסק עם האישה בבית.

שי אלון: היא יוצאת בשעה שש בבוקר כדי להגיע למרכז העיר בשמונה וחצי, וזה קורה כל יום.

שי אלון: כיוון שזה קורה כל יום, אין לנו ברירה, אלא המועצה ועובדי המועצה יוצאים לכוון את התנועה.

שי אלון: זה מה שאנחנו עושים פה בשבוע, לכן אנחנו יותר ממתחננים ומבקשים זאת.

שי אלון: אני רוצה לדחוף את הנושא הזה של כביש 45, שהוא כביש שצריך לראות איך אנחנו יכולים בכל דרך יצירתית להתקדם, לפרוץ עוד כבישים לכיוון ירושלים.

שי אלון: תודה רבה לכל החברים.

מרדכי יוגב: אנחנו נסכם את הדברים בצורה פשוטה.

מרדכי יוגב: תודה רבה לכל מי שנמצא פה, כי כולם שותפים לקידום הכבישים.

מרדכי יוגב: אני זוכר שמרגע שישראל נכנס, עברנו מקרצוף-ריבוד לביצוע של פרויקטים.

מרדכי יוגב: כבישי יהודה ושומרון משרתים היום שלושה מיליון איש, 2.5 מיליון פלסטינים וקרוב לחצי מיליון – משרתים הרבה יותר, עם נכנסים-יוצאים, מסחר והכול.

מרדכי יוגב: צפויים להיות ב-2040 שישה מיליון.

מרדכי יוגב: תחשבו שלושה מיליון לעומת כל מדינת ישראל שהיא היום 8.5, תשעה מיליון – זה שליש.

מרדכי יוגב: האם זה שליש בתקציבים של הפיתוח?

מרדכי יוגב: מתפ"ש – מתאם פעולות הממשלה בשטחים – אלישע, אתם חייבים להוציא מכספי הפלסטינים הרבה יותר פיתוח תשתיות.

מרדכי יוגב: יש כבישים שזה רכב יהודי אחד ותשעה ערבים במקרים מסוימים, יש פקק אדיר בקטע ביר-זית-חרמיה בבוקר, רק רכב עשירי הוא ישראלי, כך גם על כביש 60.

מרדכי יוגב: לא נעים לומר, אבל זאת המציאות.

אלישע חנוכייב: גם בתחבורה ציבורית.

מרדכי יוגב: גם התחבורה הציבורית.

מרדכי יוגב: לכן אני אומר שהדבר הזה צריך לעלות.

מרדכי יוגב: אני גם אשתדל להעלות אותו למל"ל – תשתיות מכסף פלסטיני, ואתם צריכים לדבר על זה במתפ"ש.

מרדכי יוגב: פערי התשתיות התחבורתיות ביו"ש הם גבוהים.

מרדכי יוגב: יש עוד מקומות שהם גבוהים בהם.

מרדכי יוגב: אנחנו מסתכלים על כלל המדינה, שר התחבורה בוודאי חייב להסתכל על כל המדינה.

מרדכי יוגב: אבל יחד עם זה, בתוך זה שהם גבוהים, בחלק מהמקומות הם גם מגלמים בעיה ביטחונית, זאת אומרת: אנשים עומדים בטור, נשים בודדות עומדות בטור, גם טור של התחבורה וגם טור של הקושי הביטחוני.

מרדכי יוגב: לי אישית זה קרה ליד נעלין עם שקיות תבערה, שקיות אש שנזרקו עלינו בטור הרכבים לפני כמה חודשים.

מרדכי יוגב: אני שמח בזה שגם התאונות הפלסטיניות נספרות כרגע, לא עלינו, ויוצרות באמת את מוקד הסיכון שלא נספר לפני כן.

מרדכי יוגב: 465 לא נספר על תאונות פלסטיניות בסיבובי הבסיס שם וכו'.

מרדכי יוגב: הפערים האלה מחייבים גם את הממשלה, גם את שר הביטחון וגם את ראש הממשלה.

מרדכי יוגב: יש לך הזדמנות, שאני חושב שצריך לנצל אותה.

ישראל אפריאט: לא נספרים - - -

מרדכי יוגב: התאונות הפלסטיניות עוד לא נספרות?

קריאה: לא נספרות.

ישראל אפריאט: זה מה שפוגע בי.

מרדכי יוגב: זה מה שקובע - - -

ישראל אפריאט: אותי לא מעניין, מה שיש בלמ"ס אני מתקצב, יש לי פי ארבע.

מרדכי יוגב: זה מה שמוריד להם את התעדוף.

ישראל אפריאט: - - - יותר משני פרויקטים.

מרדכי יוגב: הבנתי.

מרדכי יוגב: ברור שהפערים האלה מחייבים את כל השרים להשקיע הרבה יותר.

מרדכי יוגב: אני אומר פה לכל ראשי הרשויות שנשארו עדיין, ונמצאים פה ראש מועצת בית אל וראש מועצת בנימין: לפני שהולכים לכבישים, צריך ללכת לראש הממשלה, צריך ללכת לשר התחבורה.

שי אלון: אנחנו נגיע לכולם.

מרדכי יוגב: וצריך לחבר את שבח שטרן לנתן אנגלסמן.

שי אלון: מי שמכיר אותי, אני מגיע לכולם.

מרדכי יוגב: ברור, ברור – לא, להגיע יחד.

מרדכי יוגב: סיפרתי לך את הסיפור של ראש מועצת גליל עליון.

מרדכי יוגב: "תרגיל ולנסי", מה עושים כדי ששר התחבורה ישתכנע.

מרדכי יוגב: אני חושב שבתכנית אב לתחבורה, השדרה המזרחית היא בראייה כוללת של כלל מדינת ישראל.

מרדכי יוגב: תקרינו ממנה על כלל מדינת ישראל – אני מדבר אל שר התחבורה על 90.

מרדכי יוגב: אני יודע למה לשכנע על 578, בהיבטים של ירושלים, בהיבטים נוספים, כי לעלות מהערבה לבאר שבע זה אחרת מאשר לעלות מבקעת ערד, למשל: זה חצי דרך, חצי עלייה, אבל לא נאריך בזה כרגע.

מרדכי יוגב: אני לא מוריד מסדר היום את שדה התעופה.

מרדכי יוגב: אנחנו נעלה אותו אולי בפעם הבאה ונביא את היזמים למצגת של חמש דקות.

מרדכי יוגב: הישיבה הבאה, אני מקווה מאוד שנצליח לעמוד בה, אנחנו לא יודעים מה יהיה אורך חייה של ממשלת ישראל ושל הוועדה הזאת.

מרדכי יוגב: אני אשתדל שהיא תהיה, כדי שנתקדם בה גם במעברים.

מרדכי יוגב: ארז, מבחינתכם, אני חושב שהנכון הוא להמליץ על ההתקדמות האיטית, זה לא הכול או לא כלום.

ארז צידון: - - -

מרדכי יוגב: לא היית פה אתנו.

מרדכי יוגב: אני שמח שגם עם כמיל וגם עם קודמו וגם עם עופר הינדי שפה, הפכנו את המחסומים למעברים, גם אצל הפלסטינים וגם הרבה מאוד הטכנולוגיה.

מרדכי יוגב: הגיע הזמן עכשיו גם לטפל ביהודים, כי גם שם זה מגיע בנקודות מסוימות.

מרדכי יוגב: אני לא מרגיש הכי מסכן כשאני עומד במחסום קרית ספר נעלין, אבל אנחנו עומדים פה לפעמים גם 20 דקות עם טור עד ניל"י, יש פה עוד עדים לעניין.

ארז צידון: זה בגלל הכביש, לא בגלל - - -

מרדכי יוגב: זה בגלל הכבישים, ובנקודה הזאת לא צדק לצורך העניין – לכן זה גם וגם, הדברים ידועים.

מרדכי יוגב: עוד מילה על תאורות במשך אולי שנתיים, מאז הרציחות הרבות והפיגועים הרבים בבית חגי ובעתניאל.

מרדכי יוגב: לפעמים אנחנו מסבים את תשומת לבנו, כפי שבסלולר, לצורך העניין לנגוהות מזרח שזה יישוב קטן, לדותן ולחרמש – משום שכל מי שהגיע לשם, לא היתה לו קליטה בקטע מסוים בצפון השומרון וברח משם, גם סוחרים, גם אספקה, שלא לדבר על תושבים.

מרדכי יוגב: אז מסתכלים בראייה כוללת יותר.

מרדכי יוגב: כפי שהמליץ פה קמ"ט תחבורה, אנחנו נבקש שיבוא לישיבה הבאה ראש המינהל האזרחי ויבוא גם קובי ממלא מקום מנכ"ל ונציג מל"ל, נעלה חצי קומה כדי שנוכל לראות גם את תכנית אב לתחבורה בראייה יותר כוללת, אולי פחות לעקוב אחרי הפרויקטים אחד-אחד, נקדיש לזה פחות זמן.

מרדכי יוגב: אני מבקש שאת המפגשים הבין-אישיים עם ראשי רשויות חדשים או לצורך העניין עם תחבורה ציבורית, כל מה שאפשר בשוטף בין לבין – אתם רואים שזה עמוס מדי, אנחנו נשתדל שהיתרון היחסי של הוועדה הזאת יהיה להבקיע את מה שבשוטף לא יכול להיות.

מרדכי יוגב: ומה שבשוטף יכול להיות, לא לקיים פה בוועדה.

מרדכי יוגב: אני אומר את זה גם לנציגי הרשויות החדשים והמתחדשים.

מרדכי יוגב: תודה רבה, הישיבה נעולה.